Đurić: Stanojević bolji od Rajevca – Nadlanu.com\nĐurić: Stanojević bolji od Rajevca\nOdlučio je glas Karadžića. FSS krajnje nekorektna prema našem klubu i treneru – nezadovoljan je predsednik Partizana izborom za najboljeg treneta Srbije u 2010.\nPriznanje Milovanu Rajevcu za nezadovoljstvo u Partizanu. Prvi čovek srpskog šampiona Dragan Đurić smatra da je najbolji trener godine Aleksandar Stanojević, jer je bio izuzetno uspešan u našem fudbalu.\nUz titulu i veliki uspeh u kvalifikacijama za Ligu šampiona, na domaćoj sceni pretrpeo je samo jedan poraz (Vojvodina 2:0), a sa „crno-belima“ je slavio u oba derbija sa Crvenom zvezdom.\n– Srpska kuća fudbala je ispala krajnje nekorektna prema našem klubu i treneru – razočaran je Đurić. – Rezultat je bio 6:6, a onda je glas predsednika FS Srbije Tomislava Karadžića presudio da priznanje dobije Rajevac. Po nama je normalno da najbolji bude Stanojević, jer je osvojio titulu u Srbiji i uveo ekipu u Ligu šampiona. Ima i jesenju titulu, Partizan igra najefikasnije i najatraktivnije u našoj ligi. Uz poštovanje rezultata Gane na Svetskom prvenstvu i njegovog rada, ne znam šta je Milovan Rajevac doneo srpskom fudbalu.\nCrno-beli, ipak, pre svega brinu o sebi. Uspesi u poslednje vreme morali bi da se iskoriste kako bi klub napredovao. Jedna od želja za 2011. prvog čoveka Partizana je rešavanje pitanja stadiona. Doteran je za Ligu šampiona, ali navijačima i dalje pruža uslove koji su, najblaže rečeno, nezadovoljavajući. I u FSS se mnogo priča o objektima na kojima se igra već decenijama, a čekaju se i konretni potezi države, koja je najavila pomoć.\n– Prvo mora da se odluči da li rušiti postojeće stadione ili ih renovirati! Mi često radimo na objektu u Humskoj, ali UEFA će i sledećeg leta da nam traži nešto novo – ističe Đurić.\nNi u Partizanu ne znaju šta bi sa sopstvenim stadionom. Ne zbog toga što su bez ideje, već zbog činjenice da konkretni potazi zavise od države.\n– Imamo problem kao i ostali klubovi, koji bi država trebalo da reši. Ako država nije zainteresovana da radi zajedno sa klubovima, moraju da se nađu krediti ili investitori – kaže Đurić. – Da se uloži 40-50 miliona evra, da bi nam renovirani stadioni bar ličili na one u Evropi.\nZanimljivo je da u klupskim prostorijama u Humskoj postoji fotografija na kojoj je zapadna tribina pre 60-ak godina pokrivena, a danas, na izmaku 2010. godine, na stadionu kisnu svi osim onih u loži!\n– Novi izgled i komfor na tribinama je jedan od načina, uz dobre rezultate, da imamo više publike. Nadam se da ćemo u skorijoj budućnosti nešto konkretno da uradimo, jer će doći dan kada naši stadioni neće da ispunjavaju minimum uslova za takmičenje u Evropi – poručuje Đurić.\nPredsednik crno-belih najavljuje i izgradnju hotela za mlađe kategorije u sopstvenom sportskom centru u Zemunu:\n– Moj mandat je četiri godine. Planirali smo ulazak u Ligu šampiona sledeće sezone, ali smo, na sreću, „poranili“. Sada nam je isti uspeh mnogo važan. Rešio bi nam mnoge probleme, stali bismo na stazu uspeha kojoj nema kraja. Planiramo u našem sportskom centru hotel u kojem bi deca živela sve do 18. godine. Nadam se da ćemo da rešimo problem sa građevinskom dozvolom – rekao je Đurić za „Sport“.\nPlanovi su jasni, ali uvek najviše zavise od rezultata prvog tima. Ako Partizan ostane nedodirljiv u Srbiji i ponovo stigne do evropske elite, Đurić je uveren da klub čeka izuzetno lepa budućnost.\nIgračima pet miliona\nMorali ste mnogo novca da izdvojite i za premije, zbog Lige šampiona i nove titule u Srbiji, neki igrači (pre svih Moreira) imaju „jake“ ugovore?\n– Isplatili smo pet miliona evra fudbalerima – ističe Đurić. – Premija za Ligu šampiona iznosila je 40.000, tu je i naša titula, ugovorne obaveze prema prvotimcima… A veliki je broj fudbalera koji su dobili pune premije. Zaslužili su novac, zahvaljujući njima klub ima zaradu od učešća u evropskoj eliti. Daj Bože da im sledeće godine damo još više!\nOd Tošića 20 odsto\nVlasnik Banata Mirko Vučurević se žali da ne dobija deo novca na koji ima pravo od transfera Zorana Tošića?\n– Reč je o manje od 20 odsto od transfera, a dobili smo od suda nalog da ne možemo da isplatimo novac Banatu, koji ima obaveze prema agenciji čiji je Tošić igrač – objašnjava Đurić. – Pare su spremne i kad dobijemo dozvolu biće uplaćene. Zbog toga su sve te priče bez osnova, problem je između Banata i menadžera, ne u Partizanu.


Davis Cup – Ulaznice u prodaji, počelo postavljanje podloge u Areni Zenica - Portal 072info\nDavis Cup – Ulaznice u prodaji, počelo postavljanje podloge u Areni Zenica\n23. Januara 2017. Vrijeme objave: 21:15 sati\nUlaznice za Davis Cup susret BiH – Poljska koji će biti odigran od 3. do 5. februara u Areni Zenica, od danas su u prodaji na portalu kupikartu.ba, te na svim prodajnim mjestima ovog servisa.\nNavijači koji žele podržati bh. tenisere u njihovoj prvoj borbi u okviru prve grupe Davis Cupa, mogu nabaviti trodnevne ulaznice po cijeni od 10 KM koje vrijede za sve mečeve, ili dnevne ulaznice od 3 i 5 KM, koje će od sutra biti dostupne i na blagajni Arene.\nPrema programu, u petak 3. februara od 14 sati igrat će se dva singl meča, u subotu 4. februara dubl meč od 14 sati, a u nedjelju 5. februara preostali singl mečevi. Parovi će biti određeni žrijebom koji je zakazan za četvrtak 2. februara u press centru zeničke Arene.\nTehničke pripreme za održavanje Davis Cupa odvijaju se prema planu, te je danas u Areni počelo postavljanje tvrde podloge.\nU narednim danima očekuje se i potvrda Međunarodne teniske federacije o sastavu reprezentacija BiH i Poljske koje bi se u Zenici trebale okupiti 30. januara, saopćeno je iz Teniskog saveza BiH.\nDO SADA UKLONJENO 50 PASA Počinje “čišćenje” u blizini zeničkih javnih ustanova, škola i obdaništa!


Muftija: Dovešću investitore iz arapskih zemalja\nNaslovnica Sjeverni Sandžak Novi Pazar Muftija: Dovešću investitore iz arapskih zemalja\n21. Aprila 2012.\nSjeverni Sandžak – Predsjednički kandidat Muftija Muamer ef. Zukorlić rekao je da Srbiju treba otvoriti i prema istoku i prema zapadu i da će to biti jedan od njegovih zadataka kada bude bio izabran za predsjednika Srbije.\n„Treba nastaviti evro integracije ali ne na način na koji smo to do sada imali, da čekamo da oni nama nešto zadaju pa nas prisile da to uradimo. Srbija je već na zapadu, ali treba da ima jake veze sa istokom.“ – rekao je Muftija u emisiji „Da možda ne“ na RTS-u.\nOn je kazao da se u društvu trebaju sprovesti duhovno moralne reforme kako bi i Srbija imala koristi od EU a ne samo da EU ima koristi od Srbije. On je kazao da je njegov adut muslimanski svijet jer je Srbija trenutno u najtežem položaju u odnosima sa islamskim državama zbog svoje višegodišnje podrške totalitarnim režimima u Libiji, Egiptu i Iraku koji su srušeni.\n„Imidž Srbije u tim državama je jako negativan i jako loš i ja to mogu popraviti. Tamo su investitori izuzetno spremni da ulažu u Srbiju i njihovi kapaciteti su ogromni ali im treba omogućiti i otvoriti Srbiju na način da ovdje neće imati političare koji će ih ucjenjivati i reketirati.“ – rekao je Muftija.\nOn je kazao da islamske zemlje imaju svjež kapital i da nemaju nikakve predrasude prema Srbiji već se rukovode logikom kapitala.


Mali: Za 20-ak dana gotov put koji povezuje četiri opštine | Novosti.RS\nutorak, 17. 09. 2019. u 17:03\nMinistar finansija Siniša Mali obišao je danas završne radove na rekonstrukciji puta Lajkovac - Ub - Obrenovac koji će, kako je najavio, biti u potpunosti gotov za 20-ak dana.\nReč je o saobraćajnici dugoj oko 20 kilometara koja spaja četiri opštine - Obrenovac, Ub, Lazarevac i Lajkovac.\n"Novi putevi, nov asfalt za građane Srbije znači napredak i veoma sam srećan što sam danas ovde. Ovo je veoma važna saobraćajnica duga oko 20 kilometara", rekao je Mali i dodao da je urađen potpuno nov asfalt i da je za radove iz budžeta izdvojeno skoro milion evra.\nOva saobraćajnica je, kaže, još jedna potvrda kako Srbija, Grad Beograd i lokalne samouprave mogu zajedno da rade, a da korist od toga najviše imaju građani.\nMali je podsetio da je juče usvojen rebalans budžeta i dodao da se to radi upravo zbog projekata kao što je asfaltiranje puta Lajkovac - Ub - Obrenovac.\n"Obrenovac se menja iz dana u dan. Otvorili smo autoput Miloš Veliki, do kraja godine biće gotov deo od Obrenovca do Surčina, a sa druge strane imamo još veliki broj izazova i želja šta treba da završimo u našoj zemlji", rekao je Mali.\nNajavio je da će u narednih nekoliko nedelja početi da se radi Moravski koridor koji povezuje Koridor 10 i Koridor 11.\n"U jučerašnjem rebalansu smo izdvojili 14 milijardi dinara za tu investiciju i hoćemo da se iz godine u godinu gradi još više autoputeva, puteva, mostova i tunela u našoj zemlji jer to znači više investicija, novih radnih mesta i bolji kvalitet života građana Srbije", rekao je Mali.\nKada je reč o Obrenovcu naveo je da je tu mnogo puta dolazio još dok je bio gradonačelnik Beograda, te istakao da se Obrenovac od 2014. godine mnogo promenio.\nNaveo je da su asfaltirane desetine kilometara novih puteva, urađeni kilometri vodovodne mreže, novi vrtići, nove škole...\nMinistar je rekao da mu je posebno drago što predsednik opštine Obrenovac Miroslav Čučković i svi u njegovom timu žele još više investicija i najavio da će do novembra biti otvoreno novo krilo Doma zdravlja u toj opštini.\nGovoreći o nacionalnom investicionom planu koji je najavio predsednik Aleksandar Vučić, ministar je rekao da će deo novca ići u Obrenovac.\n"Svaka kuća će imati priključak na kanalizaciju i vodu. Investiraćemo mnogo i u nove kilometre lokalnih i regionalnih puteva, da se asfaltiraju na pravi način. Mislim da će to biti prava slika jedne lepše, naprednije Srbije i boljeg kvaliteta života naših građana", rekao je Mali.\nVršilac dužnosti direktora Elektroprivrede Srbije Milorad Grčić je rekao da je put Lajkovac - Ub - Obrenovac veoma važan put koji je, dodao je, krpljen 40 godina, a možda i više od toliko godina.\n"To je bilo potpuno neopravdano i morala je da se desi nova politička era, morao je da se desi Aleksandar Vučić da bi se ovaj put i ovakvi putevi konačno radili tako da budu dostojni svih građana i olakšaju im život", rekao je Grčić i istakao da je put Lajkovac - Ub - Obrenovac urađen i za teški kamionski saobraćaj.\nMali po imenu, veliki po delima ! To je najposteniji politicar na ovim prostorima !


Srbijanska policija uhapsila je osam od 15 članova organizirane kriminalne grupe čiji je organizator poslovni čovjek Stanko Sbotić. Svi se oni sumnjiče za krijumčarenje cigareta kojima je država oštećena za više od 40 miliona eura.\nPrema saopštenu MUP-a, medju uhapšenima je i bivši načelnik novosadske policije i njegov kolega iz Centra Državne sigurnosti Novog Sada, dvojica bivših radnika Savezne uprave carina, kao i radnici Subotićeva preduzeća "MIA" iz Uba. Uhapšen je i jedan od osnivača paravojne grupe "Škorpioni", čiji su pripadnici učestvovali u ratu u Bosni i Hercegovini i na Kosovu.\nUhapšena grupa se sumnjiči da je od 1995. do 1997. godine uvozila cigarete bez evidentiranja i prodavala ih na crnom tržištu. "Taj novac su iz Srbije prebacivali preko Crne Gore i Makedonije na svoje račune na Cipru", navela je policija, dodajući da se za Subotićem i ostatkom grupeintenzivno traga.


Do minus 80 stepeni: Prvi frižideri za skladištenje vakcina idu u Banjaluku i Mostar | BL Portal\nŠef predstavništva Unicefa u BiH Rovnak Kan uručila je danas ministru civilnih poslova u Savjetu ministara Ankici Gudeljević prve frižidere koje donira Unicef za skladištenje vakcina protiv kovida 19 u ultrahladnom režimu do minus 80 stepeni Celzijusovih.\nDva frižidera, čiji je kapacitet po 500 litara, odnosno 173.550 doza vakcina, biće dalje distribuirana Zavodu za javno zdravstvo Federacije BiH, odnosno u Mostar i Institutu za javno zdravlje Republike Srpske, odnosno u Banjaluku, saopšteno je iz Unicefa.\nGudeljevićeva je istakla da očekuje i skoru isporuku vakcina koje je BiH platila “Kovaksu”. Ona je zahvalila Unicefu za kontinuiranu pomoć BiH, kao i za ovu donaciju, koja će biti od izuzetne pomoći zdravstvenim ustanovama u BiH.\nOsim ove donacije, Unicef kao vodeća agencija sa najdužim iskustvom u nabavci vakcina, opreme za imunizaciju i hladnog lanca, poručio je i dodatnu količinu frižidera za skladištenje vakcina u ultrahladnom lancu koji će biti distribuirani na lokacije dogovorene sa Ministarstvom civilnih poslova u skladu sa potrebama entitetskih zavoda, odnosno instituta za javno zdravstvo, navodi se u saopštenju. Riječ je o frižiderima kapaciteta 383 litra sa mogućnošću skladištenja 132.000 doza vakcine koji bi trebali stići u BiH tokom februara. Ovi frižideri prvenstveno su namijenjeni skladištenju vakcina kao što je “Fajzerova”, koju je neophodno čuvati na minus 70 stepeni Celzijusovih.\n“Unicef u BiH od početka pandemije kovid 19 radi zajedno sa institucijama BiH kako bismo pomogli vlastima u domenu krizne komunikacije, obezbjeđenja zaštitne opreme, uputstava i opreme za škole, podrške unapređenju mentalnog zdravlja djece i porodica, kao i nabavku zaštitne opreme za socijalne radnike, te interventne nabavke neophodnih sredstava za zaštitu, vakcine i opreme za hladni lanac”, istakla je Kanova.\nOna je naglasila da Unicef, kao odabrani logistički koordinator nabavke vakcina protiv kovida 19 putem mehanizma “Kovaks”, napominje da su vakcine javno dobro, te da ne smiju biti rezervisane isključivo za bogate države i pojedince.\n“Naš zajednički cilj je zaštititi prvo one najizloženije i najugroženije, a potom i ostatak populacije”, dodala je Kanova.\nTags: Banjaluka, Frižideri, korona, Mostar, vakcine\nTornado iza sebe ostavio pustoš: Jedna osoba poginula u nevremenu, ima i povrijeđenih\nKošarkaši Borca odlični u Sarajevu, pao i lider ABA lige 2\n7. Marta 2021. 10:38\nU Banjaluci rođene samo tri bebe\n7. Marta 2021. 10:31\nZavršena proljećna sadnja stabala: Gradski drvoredi bogatiji za 200 sadnica\n7. Marta 2021. 10:24\nNovinarka puštena na slobodu: Zaključali su me i skinuli do gola\n6. Marta 2021. 23:28\nNačelnik Bojić objavio: Pogledajte novu kružnu raskrsnicu u centru Laktaša VIDEO\n6. Marta 2021. 23:06\n6. Marta 2021. 21:15\nNeusvajanje gradskog budžeta Bijeljine dovelo u pitanje funkcionisanje ustanova\n6. Marta 2021. 20:12


U Pekingu otvoren Kulturni centar Srbije „Ivo Andrić“ – CSEA\nU Pekingu Otvoren Kulturni Centar Srbije „ivo Andrić“\nUz zvuke gusli, među izloženim delima savreme likovne i primenjene umetnosti, u Pekingu je otvoren Kulturni centar Srbije „Ivo Andrić“, drugi kulturni centar Srbije u svetu pored onog u Parizu.\nOvom značajnom događaju u odnosima i saradnji dve zemlje prisustvovali su i ministar kulture i turizma N.R. Kine Lu Šugang, koji je istakao da je otvaranje Kulturnog centra Srbije u Pekingu podjednako važno za obe zemlje.\nLu je podsetio da su dve vlade podržale otvaranje Kulturnog centra Srbije u Pekingu i otvaranje Kineskog kulturnog centra u Beogradu, koji bi trebalo da bude otvoren sledeće godine.\nU svojoj u izjavi Tanjugu i RTS-u ministar Lu je naglasio da je „Otvaranje Kulturnog centra Srbije u Pekingu veliki dogadjaj i za kineski narod, jer mu pruža mogućnost da više saznao srpskoj kulturi u prošlosti i sadašnjosti“.\n„U Kini se kaže da se dobri odnosi među zemljama zasnivaju na dobrim odnosima naroda, a dobri odnosi među narodima baziraju se na povezanosti srca i verujem da otvaranje Kulturnog centra Srbije u Pekingu osnažuje upravo tu povezanost naših srca“, istakao je Lu.\nKulturni centar je otvorio ministar kulture i informisanja Srbije Vladan Vukosavljević istakavši da se u Pekingu, otvaraju nova vrata srpskoj kulturi: „Strateško partnerstvo, duboko prijateljstvo i veoma dinamična saradnja u oblasti kulture i umetnosti Srbije i Kine opredelilo nas je da upravo ovde, u umetničkom “kvartu 798” u Pekingu, zasnujemo mesto gde će kineski građani moći da upoznaju srpsku kulturu. Kulturni centar je poneo veliko ime Ive Andrića, dobitnika Nobelove nagrade za književnost“, rekao je tom prilikom ministar Vukosavljević.\nOn je izrazio uverenje da će Kulturni centar Srbije, smešten u prostoru posvećenom savremenoj umetničkoj sceni, pre svega kineskoj, ali i inostranoj, dati svoj značajan doprinos da se kultura i umetnosti Srbije još bolje predstavi kineskoj publici.\n„Trudićemo se da programima Kulturnog centra ‘Ivo Andrić’ obezbedimo stalne posetioce među zahtevnom kulturnom publikom kineske prestonice“, naglasio je Vukosavljević.\nPosetioci su na otvaranju centra dobili nagoveštaj programskog koncepta Kulturnog centra, a to je predstavljanje širokog raspona srpske kulture – od kulturnog nasleđa do savremene umetnosti, jer su u izložbenim prostorima izložena dela poznatih savremenih umetnika Brankice Žilović Šoven, Nikole Božovića i Đorđa Stanojevića, dok je ceremonija otvaranja počela nastupom guslara Raše Vučinića.\nNakon zvaničnog otvaranja, koncert je održao i multiinstrumentalista Slobodan Trkulja, koji je u već nekoliko puta uspešno nastupao u Kini.\nMinistar Vukosavljević je najavio da će Centar promovisati i srpski film i Srbiju kao filmsku lokaciju, da će stvoriti uslove da kineski građani upoznaju srpski jezik i književnost i predočiti kineskim građanima Srbiju i kao turističku destinaciju – raznovrsnim festivalima i kulturnim nasleđem, pre svega srednjovekovnom baštinom kada je i zasnivana srpska kultura.\n„Izražavam uverenje i nadanje da Kulturni centar ‘Ivo Andrić’ neće biti samo dom srpske kulture, nego istinska kuća prijateljstva srpskog i kineskog naroda. Središnji simbol književnog sveta Ive Andrića, čiji je roman ‘Na Drini ćuprija’ odavno preveden i na kineski, jesu mostovi koji ukidaju prepreke među ljudima i narodima. Neka institucija koju večeras svečano otvaramo bude jedan solidan i dugovečan most između naša dva prijateljska naroda“, poručio je Vukosavljević.\nOn je završio obraćanje rečenicom srpskog nobelovca da je „vrednost lepote u beskrajnoj raznolikosti vidova u kojima se javlja i u tome je i njena oplemenjujuća snaga i njena najveća draž“.


Turističke agencije već s početka godine izbacile su ponude za letovanje, kada su u cene aranžamana bile jeftinije, međutim, popusti od 30 odsto za jun mesec biće aktuelni do kraja aprila.\nPrema rečima pojedinih vlasnika turističkih agencija, Turska je ubedljivo najjeftinija destinacija, gde cena se prevozom iznosi 179 evra za 10 noćenja, u hotelu sa dve zvezdice.\nDragan Milošević, vlasnik turističke agencije iz Niša, kaže da Turska ima dobre ponude, ali da je Grčka i dalje najpopularnija.\nGrčka i dalje najpopularnija\n- Ljudi sa juga Srbije idu uglavnom u Grčku, zbog puta, blizine, i cene im odgovaraju. S druge strane, Beograd i Novi Sad, čini mi se da više bira Crnu Goru kao destinaciju. Naše iskustvo je da je ove godine Turska dala dobre i povoljne cene, usluga je odlična, jer su se Turci pokazali kao dobri domaćini, koji će učiniti sve da se gost oseća prijatno. Što se Grčke tiče, u predsezoni imamo ponude od 50 evra, do 420 evra, dok se kasnije povećavaju -objašnjava Milošević za "Blic".\nDok je Grčka i dalje možda najtraženija, Crnogorci kažu da im je veoma važno da privuku turiste iz Srbije, te su za praznike i predsezonu pripremili povoljne cene i dobru zabavu. Aleksandar Armenko, iz Turističke organizacije Budva u razgovoru za "Blic" objašnjava da su Srbi dobrodošli u Crnu Goru, te da im je tržište Srbije veoma značajno.\n- Tržište Srbije je za nas jedno od najbitnijih jer su nam turisti najbrojniji posle Rusa. Srbija ima najveći broj dolazaka i noćenja, tako da stvarno posebnu pažnju posvećujemo ovom tržištu. Trudimo se da poboljšamo svoj turistički proizvod da budumo uvek bolji i drugačiji. Što se tiče cena, smatram da smo konkurentni, recimo u predsezoni u privatnom smeštaju cene se kreću od 7 do 20 evra, u hotelima od 21 evro do 160 u zavisnosti od kategorije-objašnjava Armenko.Primera radi za letovanje u Hrvatskoj u junu, dnevno treba izdvojiti od nekih 64 evra pa naviše, po osobi, dok je u sezoni u proseku potrebno izdvojiti 90, a u post sezoni oko 54 evra po danu. S druge strane, u Bugarskoj su cene drugačije i kreću se otrpilike od 80 do 350 evra za 10 dana, dok u sezoni u zavisnosti od hotela potrebno od 210 evra i naviše.\n- Koliko god kalkulisali, smatram da je Turska opet najjeftinija, pa čak i ako bi gledali u nekom najluskuznijem smislu. Ako odete u hotel sa pet zvezdica, četvoročlana porodica za 2.000 evra imaće izuzetne uslove za letovanje, što lično mislim da bi za Grčku trebalo izdvojiti još novca - zaključuje Dragan Milošević, vlasnik turističke agencije.


Finansijska kriza u Libanu: Prolazni oblak ili 'poticaj' za sijanje haosa? | Liban | Al Jazeera Balkans\nFinansijska kriza u Libanu: Prolazni oblak ili 'poticaj' za sijanje haosa?\nNa libanskim ulicama se organiziraju masovni protesti kako bi se osudio finansijski kolaps i pad domaće valute u odnosu na dolar.\nMasovni protesti na libanskim ulicamaAnadolija\nPolitičke struje, zvaničnici i predstavnici finansijskih institucija u Libanu razmjenjuju optužbe o tome ko je odgovoran za finansijske i ekonomske uvjete u zemlji, koje prati ubrzan pad vrijednosti državne valute u odnosu na američki dolar i rekordan rast cijena potrošačke robe.\nLibanski premijer Hassan Diab uputio je kritike na račun guvernera Centralne banke Riada Salamea, opisujući njegov rad kao nejasno definiran kada je u pitanju pogoršanje kursa državne valute, navodeći da je iz zemlje od januara do februara ove godine izvučeno više od pet milijardi dolara, što je dovelo do pogoršanja finansijske situacije u Libanu.\nNa ovakve premijerove riječi, koje politički krugovi u Libanu smatraju prvim takve vrste protiv guvernera Centralne banke, brzo je odgovorio guverner Riad Salame u pismu upućenom građanima Libana.\nSalame je naglasio da se Centralna banka u Libanu pridržava zakona koji se odnose na finansiranje države, rekavši da je lično premijeru predao izvještaje Centralne banke.\nObjasnio je da je Centralna banka finansirala državu, i da nije on taj koji je rasipao novac, pozivajući ustavne i administrativne institucije da preuzmu na sebe obavezu otkrivanja načina trošenja novca.\nSalame je rekao da računi Centralne banke nisu skriveni od vlade, a da se bilans stanja banke objavljuje svakih 15 dana.\nDodao je da će libanska banka nastaviti saradnju s vladom i njezinim predsjednikom, jednako kao što je sarađivala i sa prethodnim vladama različitim po svojim političkim usmjerenjima, i da neće biti instrument za poticanje nestabilnosti.\nOdgovor guvernera Centralne banke izvršnoj vlasti, koji se smatra prvim takve vrste u Libanu, dolazi u vrijeme masovnih protesta na libanskim ulicama koji se organiziraju u različitim gradovima države kako bi se osudio finansijski kolaps i pad domaće valute u odnosu na dolar, gdje jedan američki dolar iznosi četiri hiljade libanskih funti.\nDemonstranti su zapalili više ogranaka komercijalnih banaka u Tripoliju, Saidi i Beqai, i napali na podružnice Centralne banke u Saidi i Tripoliju molotovljevim koktelima i pirotehničkim sredstvima.\nNe tako bezazleni protesti\nLibanski premijer Hassan Diab prokomentirao je ove proteste, u današnjem govoru na sastanku vlade prilikom rasprave o planu finansijskih reformi na kojem radi vlada, rekavši da je “narodni ustanak protiv korupcije i korumpiranih ljudi koji su zemlju doveli do ovog kolapsa potpuno prirodna pobuna, ali da su neredi koji se dešavaju i pokušaj usmjeravanja ljudi protiv libanske vojske dva pokazatelja pokvarenog plana”.\nDiab je naglasio da njegova vlada ulaže velike napore u pokušaju da ublaži ovu krizu, optužujući neke strane, koje nije imenovao, da pokušavaju huškati narod, narušiti sliku o njihovim aktivnostima i uništiti zemlju.\nSmatra da ono što se događa na ulici “nije bezazleno” i da postoji sistematsko i namjerno uništavanje institucija, te da ima onih koji kradu vapaj iskrenih ljudi.\nOtkrio je da njegova vlada ima cjelovite izvještaje o stranama koja stoje iza “podsticanja nemira” i da će isti “biti proslijeđeni pravosuđu”.\nRasprava vladajućih struktura\nSa svoje strane, advokat Sharif Soleiman, aktivista u narodnom pokretu, smatra da “rasprava vladajućih struktura”, kako ju je opisao, nije ništa drugo nego “sukob unutar vlasti” i pokušaj probijanja na vrh ljestvice narodnog pokreta.\nSoleiman kaže za Al Jazeeru da pokret "dobro čita politička gibanja koja se dešavaju u zemlji” i da “snage vlasti i opozicija iskorištavaju narodni pokret za svođenje svojih političkih računa i rješavanje stvari u vlastitom interesu, a ne u interesu libanskog naroda”.\nSa svoje strane, politički pisac Rafat Badawi kaže da se protesti koji su preplavili zemlju razlikuju od onih koji su se desili 17. novembra prošle godine.\nBadawi dodaje za Al Jazeeru da tim aktivnostima “upravljaju strane sile i da dolaze u neočekivano vrijeme” i da su njihovi ciljevi politički kako bi se realizirali programi stranih sila s namjerom da se oslabi vlast i izazove haos u Libanu.\nIstakao je da je vlada Hassana Diaba stavila prst u ranu finansijske i ekonomske krize te da “naporno radi na borbi protiv korupcije, preuzimajući odgovornost za pronalaženje rješenja”. Izrazio je žaljenje što “korupcija u Libanu uživa zaštitu političkih i vjerskih autoriteta”.\nNemiri u Libanu: Vojnici rastjeruju demonstrante\nProtesti u Libanu: Kritike centralnoj banci zbog pada valute


Gradski odbor Socijalističe partije Srbije osudio napad na gradonačelnika\n02:45: PM ponedeljak 27 septembra, 2021\nPosted on 2. avgusta 2021. at 5. avgusta 2021. by Nada Gudurić\nGradski odbor Socijalističe partije Srbije najoštrije je osudio fizički napad na gradonačelnika Bora, Aleksandra Milikića na zboru građana u Krivelju.\nNa konferenciji za novinare Dragan Žikić, predsednik Gradskog odbora SPS, postavio je pitanja, šta će najviši predstavnici Narodne stranke na zboru, da li će oni rešiti postojeći problem i šta će ponuditi kao rešenje.\nDošli su da bi napravili haos i na najružniji način izazvali revolt prisutnih sa ciljem prekida zbora. Nisu sposobni da predlože rešenje, jer da jesu uradili bi to dok su bili na vlasti. Zar će rešenja davati oni koji su hteli da likvidiraju RTB, a kada im nije uspelo pokušali su privatizacijom da ga opljačkaju, rekao je Dragan Žikić, predsednik Gradskog odbora SPS.\nOn je pozvao meštane Krivelja da se sami izjasne o svom statusu i svojoj budućnosti.


Atina ostaje pri svom stavu: Grčka ne priznaje nezavisnost Kosova - Kako Narod Kaže\nAtina ostaje pri svom stavu: Grčka ne priznaje nezavisnost Kosova\nautor KnK 02.06.2021, 06:14 1.8k Pregleda\nStav Atine po pitanju nezavisnosti Kosova ostaje nepromenjen – Grčka ne priznaje nezavisnost Kosova, prenosi Gazeta ekspres.\nProdubljivanje saradnje na polju ekonomije i trgovine između Kosova i Grčke i predstojeća poseta ministra spoljnih poslova Grčke Nikosa Dendiasa Prištini izazvali su zabrinutost zvaničnog Beograda i predsednika Srbije Aleksandra Vučića, jer su ove poteze videli kao mogući korak ka priznavanju nezavisnosti Kosova.\nUprkos razvoju saradnje Prištine i Atine, stav Grčke o nezavisnosti Kosova ostaje nepromenjen, rečeno je u odgovoru grčkog Ministarstva spoljnih poslova Gazeti ekspres.\n“Kao što znate Grčka ne priznaje Kosovo i njen stav ostaje nepromenjen”, saopštilo je Ministarstvo spoljnih poslova Grčke.\nU odgovoru se navodi da je odnos Grčke prema Kosovu konstruktivan, pozivajući se na dosadašnju saradnju na polju ekonomskog razvoja i podršku Kosovu u različitim oblastima.\n„Grčka sledi konstruktivan pristup Prištine koja je od 2019. godine zemlja domaćin „Kosovske kancelarije za trgovinu i ekonomska pitanja u Atini“ i sarađuje s Kosovom na povećanju saradnje u različitim oblastima. U tom duhu, u cilju daljeg unapređenja naše bilateralne saradnje i olakšavanja funkcionisanja Kancelarije, bez uključivanja aspekata vezanih za status, ova kancelarija je preimenovana u „Kancelariju za interese Kosova u Atini“.Grčko Ministarstvo spoljnih poslova ističe da je predstojeća poseta ministra spoljnih poslova Grče Nikosa Dendijasa Prištini povezana sa osnivanjem novih prištinskih institucija.\n“Kao što znate, ministar Dendias posetiće Kosovo početkom juna nakon formiranja nove vlade,” navodi se u odgovoru.\nAtina saopštava i da podržava liberalizaciju viznog režima za Kosovo.\n“Grčka podržava Kosovo na njegovom evropskom putu i u tom kontekstu takođe podržava liberalizaciju viznog režima. Grčka takođe daje značajan broj vojnika Kforu,” saopštilo je grčko Ministarstvo spoljnih poslova.\nGrčko Ministarstvo spoljnih poslova izrazilo je podršku dijalogu Prištine i Beograda uz posredovanje Evropske unije.\n„Kao dugogodišnja članica EU i NATO, Grčka teži konsolidaciji mira, demokratije i stabilnosti, sigurnosti i ekonomskog razvoja i vladavine zakona u regiji zapadnog Balkana, stvaranjem dobrosusedskih odnosa i poštovanje osnovnih principa međunarodnog prava. Grčka je snažno podržavala evropsku perspektivu za sve partnere na zapadnom Balkanu, uključujući Prištinu, kao i podršku dijalogu Beograda i Prištine, uz pomoć EU”, rečeno je u Ministarstvu spoljnih poslova Grčke.\nPrethodni članak Dnevni horoskop za 02. jun 2021. godine\nSledeći članak Kurti: Neće biti jednonacionalne zajednice opština\nĐukanovićev stav iz 1998. godine: Kosovo ne može da bude država! (VIDEO)\nKurti pozvao Slovačku da prizna nezavisnost tzv.Kosova


Huavej imao tajne ofšor ugovore sa Telekomom\nKineski tehnološki gigant Huavej godinama je, preko ofšor firmi na Panami i Britanskim Devičanskim...\nProtesti radnika EPS-a - nema uglja a ni novca\nVođa protesta radnika Površinskog kopa "Kolubara" u Lazarevcu koji posluje u sastavu...\nU EPS-u formirana paralelena bezbednosna struktura\nPredsednik Pokreta slobodnih građana (PSG) Pavle Grbović izjavio je da je 2016. u Javnom preduzeću...\nDačić ubeđen da će svi izaći na izbore\nPredsednik Skupštine Srbije Ivica Dačić izjavio je da je ubeđen da će sve stranke učestvovati na...\nLekarima bonusi za ubeđivanje pacijenata da se vakcinišu\nNajnoviji predlog slovenačke vlade da porodični lekari dobiju bonuse na plate iz državnog budžeta...\nSaslušan sin predsednika Crne Gore\nSin predsednika Crne Gore Mila Đukanovića, Blažo Đukanović saslušan je u Specijalnom državnom...\nOpozicija u Republici Srpskoj je odlučila da nastavi sa protestima protiv aktuelne vlasti u RS."...\nGlumac Alek Boldvin na snimanju upucao 2 osobe\nGlumcu Aleku Boldvinu u ruke je dat pištolj rekvizit za koji je rečeno da je bezbedan i da nema...\nUhvaćen jedan od najvećih trgovaca drogom\nKolumbijske vlasti javile su da je uhvaćen jedan od najvećih trgovaca drogom u Kolumbiji Dario...\nNemačka ministarka na meti kritike\nU Nemačkoj je oštru reakciju socijaldemokrata izazvala izjava ministarke odbrane Anegret Kramp-...\nRusija uvučena u sukob Beograda i Prištine\nU sukob Kosova i Srbije uvučena je i Rusija pošto su kosovske vlasti dvojicu ruskih diplomata iz...\nKamere iznad vrata u gradskim autobusima radi veće bezbednosti putnika\nGradonačelnik Beograda Zoran Radojičić izjavio je da će iznad svih vrata u autobusima u javnom prevozu biti postavljene kamere kako bi vozači kontrolisali situaciju preko posebnog ekrana, navodeći da je suština tog sistema bezbednosti da vozilo neće moći da krene dok sva vrata nisu zatvorena.\n"Tako će lakše moći da vidi da li su putnici bezbedno ušli ili izašli iz autobusa. Svako vozilo će posedovati poseban taster za vozača koji svetli dok su vrata otvorena, a gasi se po zatvaranju", rekao je Radojičić za TV Prva.\nOn je naveo da se uvodi i novo osvetljenje iznad vrata kako bi i putnici jasnije videli da li su vrata zatvorena ili otvorena.\n"Na ovaj način do sada smo opremili 500 autobusa. Cilj nam je da do 1. septembra ovaj sistem instaliramo u svim autobusima. To će biti dodatni faktori sigurnosti, naročito za decu, jer želimo da pre početka školske godine smanjimo svaku vrstu rizika i povećamo bezbednost svih putnika u vozilima javnog gradskog saobraćaja", rekao je Radojičić a preneo je Beoinfo.\nVlada Srbije: Gradiće se studentski domovi u Beogradu i Nišu, novčane nagrade za medalje u Tokiju\nVlada Srbije usvojila je na današnjoj sednici Predlog zakona o potvrdjivanju Okvirnog sporazuma, kojim se iz Banke za razvoj Saveta Evrope obezbedjuju sredstva za izgradnju dva nova studentska doma u Nišu i Beogradu, za smeštaj 1.400 studenata, saopšteno je danas.\nU saopštenju se navodi da će nov studentski dom u Beogradu sa 1.000 kreveta biti izgradjen kao novi blok u Studentskom gradu, dok će studentski dom u Nišu biti izgradjen u okviru kompleksa tehničkih fakulteta, za smeštaj 400 studenata.\nUsvojen je i Predlog zakona o potvrdjivanju Sporazuma sa Vladom Rusije, o osnivanju i uslovima delatnosti kulturno-informativnih centara, "kojim se utvrdjuje pravni okvir za jačanje medjudržavne saradnje u oblasti kulture, obrazovanja i informacionih tehnologija".\n"Članovi Vlade usvojili su Uredbu o utvrdjivanju Programa dodele bespovratnih sredstava za kupovinu mini buseva za potrebe prevoza seoskog stanovništva na teritoriji Srbije", navodi se u saopštenju i dodaje da je za taj program izdvojeno 120 miliona dinara.\nVlada Srbije donela je odluku da se Ovčarsko-kablarska klisura proglasi predelom izuzetnih odlika, a usvojen je i Predlog zakona o potvrdjivanju Amandmana na Montrealski protokol o supstancama koje oštećuju ozonski omotač.\nNa sednici je doneta odluka da se sportistkinji Milici Mandić i njenom treneru isplati nagrada od po 70.000 evra, u dinarskoj protivvrednosti, za osvojenu zlatnu medalju na Olimpijskim igrama u Tokiju u tekvondu.\nNagrade od po 60.000 i po 50.000 evra, u dinarskoj protivvrednosti, biće isplaćene i za osvojenu srebrnu medalju u disciplini streljaštvo na OI u Tokiju, Damiru Mikecu, i Tijani Bogdanović za osvojenu bronzanu medalju u disciplini tekvondo, kao i njihovim trenerima.\nU Srbiji prvom dozom vakcinisano 2,9 miliona gradjana\nU Srbiji je do sada utrošeno oko 5,6 miliona doza vakcina protiv korona virusa, a prvom dozom vakcinisano je oko 2,9 miliona gradjana što čini oko 49,7 odsto "obuhvata ciljne populacije", rečeno je na sednici skupštinskog Pododbora za praćenje epidemiološke situacije u zemlji.\nDirektorka Instituta za javno zdravlje Srbije Verica Jovanović navela je da se "efekat postizanja što većeg obuhvata populacije smanjuje tokom vremena" i najavila da će trećom dozom vakcine "prvobitno biti obuhvaćen najosetljiviji deo populacije", saopštila je Skupština.\nČlanovima Pododbora se obratio i Vladan Šaponjić iz Instituta Batut koji je kazao da je procenat zaražavanja posle dve primljene doze vakcine "izuzetno mali".\nOcenio je da je neophodno ponovo pokrenuti kampanju za vakcinaciju i omogućiti "privilegije, odnosno restrikcije u odnosu na vakcinaciju".\nKancelarija: Nove usluge na sajtu eUprave\nNa Portalu eUprava dostupne su nove usluge i to Uverenja o vodjenju krivičnog postupka za fizička i pravna lica, kao i izdavanje Uverenja iz kaznene evidencije pravnih lica, saopšteno je iz Kancelarije za informacione tehnologije i eUpravu Vlade Srbije.\n"Omogućavanje elektronskih usluga eUverenja je važan korak u rasterećenju već preopterećenih sudova i utiču na smanjenje gužvi na šalterima. Sudovi će moći vreme koje uštede zahvaljujući ovim uslugama da iskoriste za efikasnije rešavanje predmeta i sudskih sporova", navodi se u saopštenju.\nTokom predstavljanja nove usluge - eUverenja, u Drugom osnovnom sudu u Beogradu, premijerka Srbije Ana Brnabić izjavila je da digitalizacija javne uprave predstavlja efikasan način u borbi protiv korupcije i njene transformacije u ekonomičan i transparentan servis gradjana, a zajedno sa vladavinom prava to je i jedan od prioriteta Vlade.\n"To je takodje u skladu i sa brojnim aktivnostima u okviru poglavlja 23, kao i radu na implementaciji Strategije razvoja pravosudja 2020-2025. Upravo usluge elektronske uprave nam omogućavaju jačanje pravne sigurnosti kroz transparentnost svake procedure koja se odvija na elektronski način", rekla je ona.\nDirektor Kancelarije za eUpravu Mihailo Jovanović kazao je da od danas, gradjani i kompanije protiv kojih se ne vodi krivični postupak neće više morati da posećuju tri različita šaltera sudova da bi dobili ova uverenja, nego će moći na Portalu eUprava da ih naruče i da ih dobiju ili u eSanduče ili poštom na svoju adresu.\n"Ove usluge predstavljaju još jedan primer u kojoj javna uprava izlazi u susret gradjanima, bori se protiv prepreka i trudi da bude inovativna, brža i prilagodljiva. Elektronska uverenja o vodjenju krivičnog postupka i elektronska uverenja iz kaznene evidencije pravnih lica predstavljaju najsofisticiranije usluge eUprave jer gradjani završavaju sve poslove sa sudovima putem interneta", rekao je Jovanović.\nUverenje o vodjenju krivičnog postupka predstavlja dokument kojim se dokazuje da se protiv gradjana vodi ili ne vodi krivični postupak i istraga pred osnovnim, višim sudovima i javnim tužilaštvima, posebnim odeljenjima za organizovani kriminal, Odeljenjem za ratne zločine i posebnim odeljenjima za suzbijanje korupcije.\n"Da bi se podneo zahtev dovoljno je da gradjanin bude registrovan korisnik Portala eUprava i da je prijavljen korisničkim imenom i lozinkom, kao i da nakon podnošenja zahteva elektronski plati taksu na osnovu naloga za uplatu koji će se generisati iz sistema sa jedinstvenim pozivom na broj, a postoji i opcija oslobadjanja plaćanja ukoliko na istu ostvarujete pravo", piše u saopštenju.\nNakon što uplata bude evidentirana, zahtev se šalje nadležnom sudu koji ima rok od osam dana da odgovori na zahtev.\n"Sva uverenja se šalju u eSanduče, a ukoliko je gradjanin na formi zahteva označio da želi i šampani primerak uverenja, isti može da preuzme u nadležnom sudu. Gradjanin se o svakoj promeni statusa svog zahteva obaveštem putem sms-a i/ili imejla", dodaje se u saopštenju.\nVOICE: U Novom Sadu epidemija nacističkih grafita\nTokom prethodnih nekoliko meseci, širom Novog Sada osvanuli su grafiti sa nekim od najpoznatijih simbola nacizma, kao što su Keltski krst, šifra 14/88, amblem SS divizije i mnogi drugi, piše danas Vojvodjanski istraživačko-analitički centar (VOICE).\nJedna od najzastupljenijih šifri medju današnjim neonacistima jeste 14/88, koju mladi predstavnici ove ideologije stavljaju u opise na svojim profilima na društvenim mrežama, kako bi se lakše povezali sa svojim istomišljenicima.\nBroj 14 ima značenje 14 reči sadržanih u sintagmi "We must secure existence of our people and future for white children" (Moramo obezbediti egzistenciju našeg naroda i budućnost za belu decu) čiji je autor pripadnik američke rasističke organizacije "The Order" Dejvid Lejni.\nBroj 88 označava izraz Hajl Hitler. Slovo H je osmo slovo abecede, otud i 88, odnosno "HH". Ovi brojevi su često bili deo imena različitih "Nazi" pank bendova, magazina i organizacija.\nSociološkinja Nataša Ivaneža kaže da se ovim grafitima šalje poruka celom društvu da su fašisti i neonacisti i dalje tu, kao i da je posledica crtanja grafita nacističkih simbola desenzitivizacija na ovakve sadržaje.\n"Svakodnevno prolazimo pored takvih simbola i poruka i čak i ako imamo problem sa tim sad su nam već postali sastavni deo vizuelnog identiteta grada, ne obraćamo pažnju niti promišljamo ove poruke i šta one zapravo znače", kazala je ona.\nZakonom o zabrani manifestacija neonacističkih ili fašističkih organizacija i udruženja i zabrani upotrebe neonacističkih ili fašističkih simbola i obeležja koji je stupio na snagu 2009. godine, zabranjena je proizvodnja "propagandnog materijala", koji podstiče bilo kakvu vrstu mržnje ili propagira fašističku ili neonacističku ideologiju.\nNa spisku stvari koje se smatraju propagandnim materijalom nalaze se grafiti, a zakonom je predvidjena kazna od sto hiljada do milion dinara za svakoga ko prekrši ovaj član zakona.\nPolitikolog Duško Radosavljević kaže da omladinske desničarske organizacije koje deluju u Srbiji imaju slabiju ili jaču vezu sa aktuelnom vlašću, pa im se samim tim ovi nimalo neozbiljni "ispadi", poput grafita tolerišu.\n"Režim se grdno vara ako misli da svoje voljno izabrane saputnike može do kraja kontrolisati, tako da im se može desiti da ih ovi jako neprijatno iznenade nekom svojom aktivnošću, koja će po svom karakteru biti pogubna za sve članove odredjene političke zajednice, ne samo za trenutnu vlast", rekao je Radosavljević.\nNataša Ivaneža kaže da je jako bitno da javnost bude upoznata sa značenjem simbola koji su svuda oko nas, kao i da je veliki problem to što je postalo "kul" biti fašista ili neonacista.\n"Postoji sve više i više stranica na društvenim mrežama koje prodaju majice, dukseve, kačkete itd. sa nacističkim simbolima i ta odeća izgleda dobro, marketing se odlično radi i naravno da ćete kupiti majicu koju nosi još petoro ljudi iz vašeg društva i svesno ili nesvesno ćete širiti odredjenu poruku time. Zato gradjane treba upoznati sa ovim stvarima, jer nije samo svastika simbol nacizma", upozorila je Ivaneža.\nStručnjaci: Treća doza vakcine poželjna, ali je važnije vakcinisati što više ljudi sa dve doze\nUvodjenje treće doze vakcinacije je potrebno, ali je pre svega neophodno nastaviti kampanju vakcinisanja prvom i drugom dozom vakcine protiv kovida 19, i njome obuhvatiti što veći procenat ljudi starijih od 12 godina, ocenili su danas učesnici panela u beogradskom Medija centru.\nEpidemiolog Zoran Radovanović rekao je na panelu o potrebi uvodjenja treće doze vakcine protiv korona virusa da se zalaže za to, i da tu treću dozu primarno dobiju osetljivije kategorije punoletnog stanovništva - starija populacija i hronični bolesnici.\n"Mi smo kao zemlja napravili veliki posao pre osam meseci nabavkom velikih količina vakcina, jedini smo u svetu ponudili četiri vrste vakcine i za svaku pohvalu je bila ta nabavka, mada ne znamo pod kojim je to uslovima uradjeno. Ali, sramno smo omanuli kada je reč o obuhvatu", rekao je Radovanović i dodao da je Srbija sada u dnu evropske liste po broju vakcinisanih.\nGovoreći o nedovoljnom broju vakcinisanih, profesor Radovanović je ukazao da u narodu postoji visoka doza skepticizma, jer su krizni štab i zdravstvene vlasti obmanjivale ljude što se tiče broja obolelih i umrlih, pa je posledica toga bio neutemeljeni optimizam, a potom se, kad se sve otkrilo, kod ljudi stvorila odbojnost prema informacijama iz zvaničnih izvora.\n"Možemo da se zanosimo da je 50 odsto ljudi vakcinisano, ali tu su samo punoletni, dok se kolektivni imunitet računa prema celokupnoj populaciji, zatim neki od njih dobili su samo jednu dozu, treće - ni najbolje vakcine ne pružaju 100 odsto punu zaštitu, i četvrto kineska vakcina lošije deluje kod starijih osoba", rekao je Radovanović.\nPrema njegovim rečima treća doza vakcine bila bi neophodna jer zaštitna moć vakcina vremenom opada, a takodje postoji preklapanje u statističkim podacima o vakcinisanima i onima koji su preležali kovid, pri čemu takodje treba imati u vidu da oni koji su odbolovali korona virus prošle godine u ovom trenutku imaju manje antitela da bi bili zaštićeni.\nProfesor Radovanović ocenio je da bi u petom talasu koji neće imati razmere kao prethodna dva sa 5.000 ili 8.000 ljudi dnevno, vrlo verovatno u narednih nekoliko nedelja bez energičnijih protivepidemijskih mera i većeg obuhvata vakcinacijom, u prvoj polovini septembra broj obolelih mogao da predje 1.000 dnevno.\nDocent Medicinskog fakulteta u Beogradu Emina Milošević rekla je da je u ovom trenutku reproduktivna moć delta soja virusa korona veća od prethodnih sojeva, i tolika da jedna osoba u proseku zarazi sedmoro drugih.\n"Posledica toga je da je prag za dostizanje kolektvnog imuniteta sada podignut na viši nivo. Znači, ako računamo na osnovu trenutnih karakteristika epidemije, obuhvat vakcinacije mora da bude 90 odsto, i to ne punoletnih nego celokupne populacije, da bismo dostigli kolektivni imunitet", objasnila je Milošević.\nPrema njenim rečima, nije dobro kalkulisati sa procentima vakcinisanih, već treba ići na maksimalan obuhvat svih onih koji pravno ispunjavaju uslove, tačnije od dece uzrasta 12 godina i svih starijih, jer kako je dodala veoma su retke osobe koje imaju uslove za kontraindikaciju i opravdanje za neodazivanje pozivu na vakcinaciju.\nApelovala je na zdravstvene vlasti i Institut za javno zdravlje "Milan Jovanović Batut" koji raspolaže statističkim podacima, da to iskoriste i analiziraju podatke o vakcinisanima, pozitivno testiranima i onima koji ipak obole nakon vakcinacije, da bi se tačno videlo ko su kritične grupe, kome bi trebalo preporučiti treću dozu i u kom vremenskom periodu.\nMilošević je upozorila i da je strogo protiv toga da se od ljudi traži da rade test na antitela da bi eventualno dobijali treću dozu vakcine, ocenivši da se nada da neće biti takvih zloupotreba, jer u Srbiji nema takozvanog korelata protekcije, to jest testa koji će precizno odrediti ko je zaštićen i kojim antitelima.\nPrema njenim rečima treća doza vakcine protiv kovida 19 potrebna je svima, ali kada bi je trebalo primiti, mogla bi da pokaže samo sveobuhvatna i kontinuirana analiza podataka kojih već ima, a u situaciji gde je novac problem, dovoljno je tu procenu dobiti na osnovu brojeva o tome koliko je obolelo već vakcinisanih, i da li je neko oboleo, ili pozitivno testiran.\nAnesteziolog i predsednik Sindikata lekara i farmaceuta Srbije Rade Panić rekao je da u Srbiji vlada mrak, ne može se doći do informacija, i ne zna se kako su obavljene nabavke vakcina koje je sproveo Republički fond za zdravstveno osiguranje, a kako je napomenuo, plaćene su novcem gradjana.\n"Kada nemamo javne podatke o tome kako su nabavljene vakcine, kako su izdate dozvole, koliko su plaćene i gde su proizvedene, jer nije isto da li je kineska vakcina proizvedena u Kini ili u trećoj zemlji, zbog toga donekle opravdavam i zdravstvene radnike i gradjane što odziv vakcinaciji nije veći", rekao je Panić.\nSvaki zdravstveni radnik ipak bi morao da vodi računa o svojoj etici i da prihvati rizik vakcine, ocenio je Panić i dodao da je sve što se u Srbiji dešava posledica toga što se u zdravstvo, kao i u sve ostalo, mešaju političari.\n"Zdravstveni sistem funkcioniše van okvira zakona sa vršiocima direktora koji vode zdravstvene ustanove i ministrom zdravlja u trećem mandatu, čija je smena zatražena još pre četiri godine. Problem je to što je medijski mrak učinio da imamo neobaveštene gradjane, medju njima i zdravstvene radnike", rekao je Panić.\nOn je rekao da je po nekim podacima oko 80 do 90 odsto lekara vakcinisano, znatno manje nemedicinskog osoblja, a najmanje medicinskih radnika, ali kako se ogradio, nema preciznih podataka o svemu tome.\n"Ne želi predsednik Vučić, jer niko se drugi ne pita, da pred izbore ide protiv svojih glasača tako što će uvesti obaveznu vakcinaciju za zdravstvene radnike", rekao je Panić i podsetio da bi ministar zdravlja trebalo da iskoristi pravo i uvede tu zakonsku obavezu.\nPanić je rekao da su direktori zdravstvenih ustanova u Pančevu i Užicu pokušalji da sprovedu prinudnu vakcinaciju, za koju ne postoji pravni okvir, dok je zakonom regulisana obavezna vakcinacija za odredjene profesije, uz precizne uslove koji moraju biti ispunjeni.\nOn je rekao da će nastaviti da postavlja pitanje načina nabavke vakcina, uz ocenu da je neko u tom poslu zaradio velike pare jer je kupljeno mnogo više doza nego što Srbija ima stanovnika, a ocenio je i da vlast pokušava da kolektivni imunitet postigne prokuživanjem stanovništva, kad već kampanja vakcinacije nije uspela u dovoljnoj meri.\n"Kad bi svi stariji od 12 godina primili bar jednu dozu, bili bi bolje zaštićeni, i mnogo je bitnije imati veći procenat regularno obuhvaćenih sa regularne dve doze vakcine", rekao je Panić.\nPanić je dodao da bi samo objavljivanjem svih podataka, kojima po njegovim saznanjima raspolažu samo tri osobe u institutu Batut, moglo da se vidi da li vakcinisanima Sinofarmom kod kojih nije bio dovoljno dobar odgovor, eventualno treba uvesti treću dozu.\n"Ako one koji su vakcinisani sa dve doze vakcinišemo i trećom, a ostane nevakcinisano 40 odsto stanovništva, plašim se da nismo puno uradili", ocenio je Panić.


Zašto je važan trening zaposlenih | BusinessAcademy\nTrening zaposlenih u preduzeću koje uči\n„Sposobnost da učite brže od konkurencije mogla bi biti jedina održiva konkurentska prednost".\nAri de Geus\nU savremenoj eri znanje, učenje i kreativnost ljudi su postali osnovni izvor konkuentske prednosti preduzeća. Preduzeće nije bolje ili lošije od konkurencije zato što ima manje ili više kapaciteta već zato što nesto ume bolje da uradi. Ljudi u preduzeću su nosilac znanja i kreativnosti. Preduzeće uči kroz učenje njegovih ljudi.\nU savremenim uslovima poslovanja, superiornost na tržištu će imati preduzeća koja imaju sposobnost da privuku kvalitetne ljude, omoguće im da uče i razvijaju se kroz odgovarajući trening zaposlenih i dodatna usavršavanja i koja znaju kako da iskoriste sve njihove potencijale.\nStalno učenje uslov je opstanka svake firme. Kompanija svoju konkurentnost na tržistu izmedju ostalog postiže i količinom veština i znanja kojm raspolažu njeni zaposleni.\nZnanje i učenje postaju sve više deo organizacione kulture. Organizacijama koje ne upravljaju efikasno svojim znanjem preti propadanje na tržištu. Kroz učenje čovek postaje sposobniji da uradi više, bolje i kvalitetnije. U osvajanju novih tržišta i povećanju konkurentske prednosti firme sve više prihvataju koncept "preduzeća koja uči".\nOrganizacija čiji zaposleni stalno uče i primenjuju naučeno poboljšavaju kvalitet usluge, odnosno ostvaruju nove vrednosti. U takvim organizacijama stalno učenje, razvijanje individualnih i kolektivnih potencijala te kreiranje i stalna primena novih znanja postaje najvažnija radna obveza i način ponašanja zaposlenih. Takav zaposleni osposobljen je da kreira, prenosi i primenjuje novo znanje da bi povećao vrednost koju daje svojim potrošačima. Karakteriše je i brzo prenošenje i stalno širenje stvorenog i usvojenog znanja i učenje svih kao najznačajniji deo organizacione kulture, načina postojanja i ponašanja organizacije. Najčešće se naglašava pet karakteristika: kvalitetno rešavanje problema, eksperimentisanje sa novim pristupima, učenje iz vlastitog iskustva, prenošenje i učenje iz najbolje prakse drugih, brzo i efikasno prenošenje znanja kroz celu organizaciju.\nOvakvo preduzeće podrazumeva odbacivanje tradicionalnih načina poslovanja i stvaranje kreativne radne sredine koja će podsticati zaposlene na razmenu novih ideja i znanja.\nPreduzeće koje uči karakteriše kreativnost, intenzivno znanje, visoko obrazovan kadar i spremnost zaposlenih na stalno učenje. Ovakvo preduzeće motiviše zaposlene na učenje, timski rad, razmenu znanja i iskustava i razvoj kreativnosti i inovacija. Glavni zadatak ovakve organizacije jeste obezbedjenje novih znanja, razvoj zaposlenih i razvoj podsticajne radne sredine.\nZaposleni u jednoj kompaniji svojim radom, znanjem, veštinama i sposobnostima su strategijska prednost i podrška u realizaciji poslovnih ciljeva. Koncept kontinuiranog učenja i razvoja značajan je potencijal i ključ budućeg uspeha. Prihvatanje i razvoj koncepta kontinuirang učenja je izvor konkurentske prednosti kompanije, investicija u kvalitet i podrška u realizaciji misije i vizije jedne kompanije. Jedna od najvažnijih determinanti uspeha jedne kompanije jeste razvijanje i ulaganje u znanje i veštine zaposlenih.\nRast i razvoj svake firme treba da je usmeren na kontinuirano učenje, obezbedjenje novih znanja za sadašnje i buduće ciljeve, nove projekte kako bi se odgovorilo zahtevima sve mudrijih i obrazovanijih kupaca.\nOrganizacije koje će zaista napredovati u budućnosti biće one koje otkriju kako da podstaknu ljudsku predanost i sposobnost da uče na svim nivoima u jednoj organizaciji.\nPromene u okolini (novi zahtevi kupaca, nova konkurencija, nove zakonske mogućnosti ili ograničenja) zahtevaju od vlasnika preduzeća ali i od njihovih najbližih saradnika, stalno uočavanje tih promena i znanje kako sve to pretvoriti u poslovne šanse.\nSve su to situacije koje upućuju na potrebu učenja, ali učenje uvek mora imati svrhu i očekivani rezultat. Povezivanjem obrazovanja i treninga sa poslovnim rezultatima i novčano stimulisanje saradnika, može biti dobar put ka stvaranju fleksibilne, proaktivne poslovne politike preduzeća.\nKako obezbediti efikasan trening zaposlenih\nNije dovoljno samo poslati zaposlene na neku obuku ili trening. Prvo, treba omogućiti zaposlenima i sebi informacije o tome kako se treningom i učenjem može poboljšati efikasnost svakog pojedinca i poslovanje preduzeća kao celine. Nakon što zaposleni uvidi potrebe za učenjem tada treba napraviti ambijent da učenje bude primenjivo. Vlasnik ili menadžer mora osigurati uslove u kojima se naučeno može primeniti. Učenje i trening zaposlenih bez prilike za primenu naučenog je kao gledati pozorišnu predstavu i sebe proglasiti glumcem. Ne mogu se uspešno naučiti veštine ako se ne koriste u praksi svakodnevnog posla.\nI na kraju poslednji korak je u povezivanju učenja i treninga s poslovnim rezultatima. Najjednostavnije je uključiti obavezu kontinuiranog osposobljavanja kao element opšteg vrednovanja uspešnosti svakog zaposlenog, uz ostale specifično merljive očekivane rezultate.\nVrlo je važno da svi zaposleni osećaju i znaju da je vlasnik ili menadžer zainteresovan za osposobljavanje zaposlenih i da prepoznaje vezu između lične efikasnosti i uspešnosti preduzeća. Ako on i zaposleni ne veruju da su učenje i trening zaposlenih kontinuirani process, a ne jednokratni napor, uspeh se neće ostvariti. Upravljanje znanjem mora postati proces u koji se svi uključuju kako bi mogli da raspolažu potrebnim informacijama i znanjem koje će im pomoći da što efikasnije urade svoj posao.\nProblemi u komunikaciji Invitations-Formal\nSujeta i timski rad 5 koraka do uspešne prodaje\nAko Vas interesuju zanimanja iz ove oblasti pogledajte program: Strategijski i operativni menadžment.


Skup podrške novnarima N1: Novinari koji profesionalno rade svoj posao izloženi uvredama i …\nBeta 16. oktobra 2019. 19:40\nTokom skupa, tri osobe su prisutnima delile letke na kojim je pisalo „Srbija dovidjenja, dobrodošli u Luksemburg“ i na kojima je stajao logo televizije N1.\nSpaić je ocenila da je natpis na lecima vid pritiska i zastrašivanja novinara N1, koji su inspirisani onim što govori predsednik Srbije Aleksandar Vučić.\n„Da nema N1 ne bismo znali šta se dešava u Srbiji“, kazao je Georgiev i dodao, pokazujući na zgradu Vlade Srbije, da se „ljudi iz ove lepe zgrade se ne šale“.\nOn je dodao da bi voleo da ovakvih skupova ne bude i dodao da gradjani moraju da veruju u ono što novinari rade.\nSkupu je prisustvovalo oko 100 ljudi, medju kojima su bili i direktor programa N1 Jugoslav Ćosić, urednik Danasa Dragoljub Petrović, novinar nedeljnika Vreme Stevan Ristić, profesor Rade Veljanovski, kao i predsednik Demokratske stranke Zoran Lutovac.\nUpaljen meteo-alarm: Ovde se očekuju pljuskovi sa…\nInicijativa mladih za ljudska prava: Kontrarevolucija u…


Ficdžerald zadovoljan situacijom na KiM\nKomandant združenih savezničkih snaga u Napulju, admiral Mark Ficdžerald, ocenio je danas u severnoj Kosovskoj Mitrovici da je „situacija na Kosovu poboljšana kako u sferi bezbednosti, tako i na polju ekonomije”.\nAdmiral Ficdžerald je rekao da je iza nas odluka Međunarodnog suda pravde u Hagu, Generalne skupštine UN-a te da nas očekuje sledeća faza tokom koje će se, izrazio je nadu, uspeti da se dve strane dovedu do razgovora. On je dodao da i dalje postoje izazovi, razvoj institucija prava i zakona, izazovi u političkoj i ekonomskoj sferi rada. Admiral Ficdžerald je naveo da misija KFOR-a nije da obavlja aktivnosti vladavine prava, ali da će KFOR, u saradnji sa lokalnim opštinskim predstavnicima, zasigurno štititi okolinu. “Nadamo se da će se dogoditi uspostavljanje vladavine prava i zakona ali to nije u našem mandatu i našim zadacima, to je u mandatu UN I EULEKS-a’, kazao je on. Ficdžerald je ocenio da je u Mitrovici situacija mirna. “Bilo je nekih incidenata ali većina njih je bila vezana za kriminalne aktivnosti. Mislim da većina ljudi želi da se oseća bezbednim’, kazao je on. Govoreći o prenosu ovlašćenja za kontrolu granica, admiral Fidžerald je rekao je veliki problem granica sa Srbijom. “To je ustvari administrativna linija koja nije rešena, a trebalo da se reši dijalogom Prištine i Beodraga’, dodao je Ficdžerald. Komandant Združenih savezničkih snaga u Napulju, sastao se danas u severnoj Mitrovici sa komandantom KFOR-a general majorom Erhardom Bilerom. Biler je kazao da je KFOR pojačao svoje prisustvo u Mitrovici nakon poslednjih incidenata i da su na glavnom mostu na Ibru trenutno raspoređeni pripadnici karabinjera, kojima će se u slučaju potrebe pridružiti KPS i EULEKS.\n03.03.2021 Nova žrtva koronavirusa u srpskim sredinama (325)\n03.03.2021 Epidemiološka situacija pogoršana, lekari poručuju da je vakcina rešenje (194)


Jokićevih 29 poena nedovoljno za pobedu Denvera\nPORTLAND – Košarkaši Portlanda pobedili su Denver sa 119:108 i tako izjednačili na 3:3 u polufinalu Zapadne konferencije NBA lige. Portland je do pobede vodio Demijan Lilard sa 32 poena, od kojih je 17 postigao u trećoj četvrtini, Si Džej Mekalum je dodao 30, a Rodni Hud 25 poena. U redovima Nagetsa ponovo je najbolji bio Nikola Jokić koji je za 37 minuta na terenu ubacio 29 poena, uz 12 skokova i osam asistencija. Džamal Marej je dodao 24 poena uz deset skokova, dok je Pol Milsap utakmicu završio sa 17 postignutih poena. Nagetsi se sada vraćaju kući i pokušaće u noći između nedelje i ponedeljka da slave u majstorici i izbore prvo finale konferencije od 2009. godine, javlja Beta. Pobednik ovog duela u finalu Zapada će igrati protiv boljeg iz serije Golden Stejt – Hjuston.\n08.05.2019 u 10:21\nJokić sa 25 poena doveo Denver blizu finala Zapada\nKošarkaši Denvera poveli su sa 3:2 protiv Portlanda u polufinalu plej-ofa Zapadne konferencije u NBA ligi, pošto su pobedili sa 124:98. Nagetse su predvodili srpski košarkaš Nikola Jokić sa 25 poena, 19 skokova i šest asistencija i Pol Milsap sa 24 poena uz osam skokova. Džamal Marej dodao je 18 poena, devet asistencija i pet skokova, a Geri Heris 16 poena i šest skokova. Denver nije gubio tokom utakmice, imao je šest poena razlike posle prve četvrtine, na poluvremenu je vodio sa 18, a u jednom trenutku imao je i 31 poen prednosti. Denveru je potrebna još jedna pobeda kako bi se plasirao u finale Zapadne konferencije. U ekipi Portlanda najefikasniji je bio Demjan Lilard sa 22 poena, Rodni Hud i Zek Kolins postigli su po 14, a Si Džej Mekalum 12 poena. Naredna šesta utakmica\n06.05.2019 u 09:06\nTripl-dabl Jokića za trijumf Denvera u Portlandu\nPORTLAND – Srpski košarkaš Nikola Jokić sa novim tripl-dablom vodio je Denver do brejka i pobede u Portlandu 116:112 za 2:2 u polufinalnoj seriji plej-ofa Zapadne konferencije NBA lige. Jokić je ostvario čak četvrti tripl-dabl ove sezone u plej-ofu, sa 21 poenom, 12 skokova i 11 asistencija za 39 minuta, javlja Tanjug. Sjajnu partiju odigrao je i njegov saigrač Džamal Marej sa 34 poena, junaka u finišu sa šest pogođenih bacanja, Pol Milsap dodao je 21, a kod tima iz Oregona istakli su se Si-Džej Mekolum sa 29 i Demijan Lilard sa 28. Serija se vraća u Denver, a peti meč igra se u noći između utorka i srede. Ranije, na 2:2 na Istoku izjednačio je i Toronto brejkom u Filadelfiji 101:96. Ponovo je blistao Kavaj Lenard sa 39 poena u meču u kojem je centar Siksersa Boban Marjanović na\nJokić sa 37 poena vodio Denver do trijumfa\nSrpski košarkaš Nikola Jokić sa čak 37 poena opet je vodio Denver do trijumfa, sada protiv Portlanda 121:113, za 1:0 u polufinalnoj seriji plej-ofa Zapadne konferencije NBA lige. Somborac je punio sve statističke kolone jer je u Pepsi centru imao još devet skokova, šest asistencija, tri ukradene lopte i dve blokade. Pratio ga je Džamal Marej sa 23, Pol Milsap je dodao 19, dok je kod gostiju najbolji bio Demijan Lilard sa 39 poena. Drugi meč igra se takođe u Denveru, u noći između srede i Ă¨etvrtka. Na Istoku, brejk za 1:1 u seriji napravila je Filadelfija pobedom u Torontu 94:89. Tim Bobana Marjanovića, koji je na terenu proveo samo minut i imao skok, slavio je zahvaljujuĂ¦i 30 poena Džimija Batlera. Ostali saigrači bili su daleko iza, dok Reptorsima nije pomogao ni\n28.04.2019 u 10:48\nDENVER – Srpski košarkaš Nikola Jokić sa tripl-dablom vodio je Denver do pobede nad San Antoniom od 90:86 u odlučujućem meču za plasman u polufinale Zapadne konferencije plej-ofa En-Bi-Ej lige. Jokić je u Pepsi centru u Denveru sa 21 poenom, 15 skokova i 10 asistencija bio najzaslužniji što su Nagetsi slavili sa 4:3 u seriji i izborili duele sa Portlandom. Dva više od Srbina dao je njegov saigrač Džamal Mari, dok su na drugoj strani Demar Derozan i Brin Forbs ubacili po 19. Na Istoku je već krenulo polufinale plej-ofa i Toronto je na svom terenu stekao početno vođstvo protiv Filadelfije sa 108:95 u prvoj utakmici. Srpski centar Boban Marjanović je za goste dobio samo 10 minuta i upisao dva poena i skok. Trijumf Reptorsima doneo je Kavaj Lenard sa 45 poena, sjajan je bio i\nSAN ANTONIO – Košarkaši San Antonija pobedili su na svom terenu Denver sa 120:103 i tako izjednačiči na 3:3 u četvrtfinalnoj seriji plej-ofa Zapadne konferencije NBA lige. San Antonio je u prvoj četvrtini stekao dvocifrenu prednost, ali je Denver u drugoj, predvođen raspoloženim Nikolom Jokićem, uspeo da se vrati. Jokić je održavao Denver u igri i u trećoj četvrtini postigavši 17 poena, ali je San Antonio sjajnom serijom 20:4 na početku poslednje deonice prelomio meč. Sparse su do pobede i majstorice vodili Lamarkus Oldridž i Demar Derozan sa 26, odnosno 25 poena. Rudi Gej je dodao 19, a Derik Vajt 13 poena. Na drugoj strani, Denveru nije pomogla ni sjajna partija Jokića koji je upisao 43 poena, uz 12 skokova, devet asistencija, dve ukradene lopte i jednu blokadu. Jokić je,\n24.04.2019 u 10:55\nDenver na korak do polufinala Zapadne konferencije\nDENVER – Košarkaši Denvera pobedili su prošle noći na svom terenu San Antonio sa 108:90 u petoj utakmici prve runde plej-ofa Zapadne konferencije NBA lige i sada im nedostaje samo još jedan korak do plasmana u polufinale. Denver je odigrao sjajan meč, vrlo brzo je stigao do dvocifrene prednosti, da bi ona u poslednjoj deonici iznosila i maksimalnih plus 30. Nagetse su do pobede vodili Džamal Marej i Nikola Jokić. Marej je ubacio 23 poena, dok je Jokić za 33 minuta na terenu postigao 16 uz 11 skokova, osam asistencija i dve ukradene lopte. „Njihova hemija je skoro romantična... U ligi ima mnogo velikih igrača. Ali, ono što Nikola Jokić radi u svom debitantskom plej-ofu se nije često dešavalo u istoriji ove igre”, rekao je trener Denvera Majkl Meloun, javlja Beta. Vil Barton je\n14.04.2019 u 09:47\nDENVER – Košarkaši Denvera poraženi su na startu plej-ofa Zapadne konferencije NBA lige od San Antonija 101:96, uprkos dobroj partiji Nikole Jokića. Srpski centar postao je tek četvrti igrač u istoriji NBA koji je u prvoj utakmici u plej-ofu ostvario tripl-dabl, pošto je za 36 minuta na terenu ubacio 10 poena i imao po 14 skokova i asistencija, javlja Tanjug. Ipak, utisak je da je Jokić mogao mnogo bolje, pogotovo u napadu jer je imao duplo manji broj poena od proseka u regularnom delu sezone. Naredni meč igra se u noći između utorka i srede. Brejk Bruklina u Filadelfiji, Marjanović 13 poena FILADELFIJA – Košarkaši Bruklina napravili su brejk na gostovanju Filadelfiji Bobana Marjanovića i pobedom 111:102 poveli sa 1:0 na startu plej-ofa NBA lige u Istočnoj


Održan prvi prolećni oftalmološki simpozijum | Klinika Veselinović\nOdržan prvi prolećni oftalmološki simpozijum\nmar 26, 2019 By Urednik In Vesti\nNajbolji oftalmolozi iz cele Srbije, sa kolegom iz Slovenije, okupili su se u Nišu, gde su razmenili iskustva i stavove iz ove grane medicine. U okviru deset predavanja, tokom trajanja ovog stručnog dela simpozijuma, pokazano je koliko je oftalmologija napredovala kada je u pitanju lečenje oka.\nIdeja organizacije ovakvog kongresa, po rečima prof. Veselinovića, bila je da se oftalmolozi okupe i druže, i da Specijalna bolnica za očne bolesti “Veselinović” da i taj naučni doprinos, sa predavanjima eminentnih stručnjaka, profesora, oftalmologa.\nDomaći stručnjaci bili su pojačani iskustvom i znanjem kolege iz Slovenije, doktorom Vladimirom Faiferom. On se u svom predavanju osvrnuo na ne tako čestu pojavu, a to je katarakta kod dece.\nČesto se na malim skupovima mogu bolje razmeniti iskustva, rekao je profesor Ljubiša Nikolić, i dodao da se na ovakvim događanjima obavezno nešto nauči od kolega.\nSimpozijum “Savremena oftalmologija” organizovan je u saradnji Specijalne očne bolnice Veselinović i Srpskog lekarskog društva podružnice u Nišu.\nPosle stručnog dela simpozijuma, usledio je neformalni deo, u kome je predstavljena zbirka pesama profesora Veselinovića simbolično nazvana “Kad oči govore”. Učesnici su se na kraju simpozijuma usaglasili da će ovakvi skupovi postati tradicionalni.


Stranka Angele Merkel gubi na popularnosti\nDemohrišćani, kancelara Angele Merkel, samo tri meseca pred savezne izbore, gube na popularnosti. Da su u nedelju izbori, za njih bi glasalo 40 odsto Nemaca.\nDemohrišćani gube na popularnosti zbog, kako se objašnjava, afere sa bespilotnim letelicama ''Euro Hawk'' nemačkog ministra odbrane Tomasa De Mezijera, za mnoge najboljeg čoveka u vladi, a i zato što ta stranka, izgleda, nije uspela da profitira od nastupa i obilazaka Merkelove ugroženim područjima u katastrofalnim poplavama.\nLiberali, koalicioni partneri Merkelove su, prema današnjoj anketi Forse, ipak, uspeli da se ''dočepaju'' pet odsto procenata i tako bi, kada bi u nedelju bili izbori, ponovo uspeli da postanu parlamentarna snaga i udju u Bundestag.\nKada je reč o opozicionim partijama, i Levica, nastala spajanjem naslednika bivših istočno-nemačkih komunista i WASG stranke je poboljšala svoj imidž i za nju bi, umesto dosadašnjih osam, kada bi u nedelju bili izbori, glasalo devet odsto Nemaca.\nNajjača opoziciona partija, Socijaldemokratska stranka (SPD) i opozicioni Zeleni bi ostali pri standardnim vrednostima - od 24 i 13 odsto glasova, dok bi Piratska partija i Alternativa za Nemačku, stranka evroskeptika, osvojile svega po dva odsto glasova i tako ostale bez šansi za ulazak u Bundestag.\nOko 100 dana pred savezne izbore, vladajuća koalicija s Merkelovom na čelu ima ukupno 45 odsto glasova u odnosu na SPD i Zelene, koji imaju zajedno 37 odsto glasova.\nKada je, medjutim, reč o ugledu Merkelove, ona i sada, kao i pre, uživa visoki status. Na pitanje ko je u ovo vreme izborne kampanje bolji - 69 odsto ispitanika, medju njima čak 52 odsto simpatizera SPD, smatra da je to Merkelova, dok svega 11 odsto njih veruju da je to njen izazivač, kancelarski kandidat SPD Per Štajnbrik.


VAKCINACIJA VEROVATNO OD PONEDELJKA: Zdravstvene ustanove u Crnoj Gori čekaju plan za raspodelu cepiva | Novosti.RS\nNavode i da je obezbeđeno dovoljno igala i špriceva, te da se za početak imunizacije čeka plan Instituta za javno zdravlje za distribuciju vakcina. Kada je reč o početku vakcinacije u Podgorici,\nv. d. direktora Doma zdravlja dr Danilo Jokić, najavio je početak već sledeće nedelje, najverovatnije, kaže, u ponedeljak.\nKako navodi Jokić, dobili su smernice IzJZ, a formirano je šest punktova u glavnom gradu, te da se vode pregovori da centralni punkt za vakcinaciju u glavnom gradu bude Sportski centar "Morača".\n- Punkt će biti i u Tuzima i Golubovcima, u domu zdravlja u centru grada, Gornjoj Gorici, Staroj varoši i Vojno-medicinskom centru. Trebalo bi obići SC "Morača". Imamo raspoloženje Glavnog grad i direktora Sportskog centra. To bi nam olakšalo rad, ali i bila i zona komfora za građane - kazao je Jokić i naglasio da će građani na vreme biti informisani o mestu i vremenu vakcinacije.\nIz "Montefarma" kažu da su, odmah po pristizanju u Crnu Goru, preuzeli 2.000 ruskih vakcina i ustanovili da je sve vreme bila na propisanoj temperaturi - od minus 19 do minus 21 stepen.\n- Pošto je vakcina vrlo specifična zbog režima njenog transporta i čuvanja, na minus 20 stepeni, naše vozilo sa termokingom je preuzelo sa aerodroma u hladnom lancu i smeštena je u zamrzivačima koji su na minus 20 stepeni. To je veoma važno iz razloga što ova vakcina može da bude efektivna i aktivna samo dva sata nakon odmrzavanja - navode u "Montefarmu".\nKako ističu u toj ustanovi, imaju mobilne zamrzivače namenjene za transport, a kada će početi distribucija, zavisi od Instituta za javno zdravlje.\n- Za plan rasporeda distribucije ove vakcine nadležan je Institut za javno zdravlje, tako kad dobijemo od njih plan mi ćemo u roku od jednog dana uspeti da pokrijemo kompletnu Crnu Goru, odnosno sve zdravstvene ustanove kojima bude namenjena vakcina - poručuju u državnoj apoteci.\nDodaju i da će ovih dana stići i dva zamrzivača sa dubinskim zamrzavanjem, neophodnim za "Fajzerove" vakcine koje se moraju čuvati na temperaturi od minus 70, te da će time biti apsolutno pripravni kada i cepivo tog proizvođača stigne u Crnu Goru.\nMolekularni biolog Aleksandra Trifunović smatra da Crna Gora nije zakasnila sa vakcinacijom i da je u celom svetu ona počela relativno skoro.\n- Mislim da su vakcine u Crnu Gori stigle u pravo vreme i da bi ljudi trebalo što pre da se masovno vakcinišu - kazala je Trifunovićeva.\nOBEZBEĐENO 40 PUNKTOVA\nVAKCINACIJA prioritetnih grupa odvijaće se na oko 40 punktova, od kojih se šest planira za Podgoricu. Na primarnom nivou zdravstvene zaštite, odnosno 18 domova zdravlja, građani će se vakcinisati na oko tridesetak punktova. U Baru će biti tri ili četiri punkta za vakcinaciju, Ulcinju dva, Podgorici šest, od kojih će po jedan biti u Golubovcima i Tuzima. Svaka od opštih bolnica, njih sedam, vakcinisaće svoje zaposlene.\nCrna Gora vakcinacija u CG vakcine korona u CG


Бербок против пуштања у рад гасовода Северни ток 2\n[ 05/12/2021 ] Politika:Kovid laboratorije u Nišu od ponedeljka prestaju da rade\tDRUŠTVO\nHomeVestiBerbok protiv puštanja u rad gasovoda Severni tok 2\nBerbok protiv puštanja u rad gasovoda Severni tok 2\n20/10/2021Redakcija BALKAN TVVesti, Vesti iz sveta0\nTo je jasna poruka upućena i mogućim koalicionim partnerima Socijaldemokratskoj partiji Nemačke (SPD) i Slobodarskoj partiji Nemačke (FDP), ocenjuje Dojče vele, dodajući i da liderka Zelenih optužuje ruskog predsednika Vladimira Putina za „poker“ sa cenama energije i za navodnu ucenu.\nIzvor: EPA-EFE/CLEMENS BILAN\nPrema evropskom energetskom zakonu, proizvođač gasa i operater gasovoda ne smeju da budu u istim rukama, navela je Berbok u intervjuu za medijsku grupu „Funke“.\nNemačko-ruski gasovod je gotov, ali kroz njega još ne protiče gas. Razlog tome je i što nemačka Savezna agencija za mrežu još uvek proverava da li kontroverzni gasovod krši zakon EU, a rok za odluku ove državne institucije je 8. januar.\nMeđutim, ruska kompanija „Gasprom“ htela bi da isporuka gasa počne ranije, navodi DW.\nU zajedničkom dokumentu koji je rezultat razgovora o mogućem početku koalicionih pregvora, SPD, Zeleni i FDP nisu izričito pomenuli Severni tok 2, već tamo stoji samo ovo:\n„Evropsko energetsko pravo primenjuje se na i projekte energetske politike u Nemačkoj“.\nFDP i, pre svega, Zeleni se smatraju oštrim kritičarima nemačko-ruskog projekta, a SPD ga je uvek branila.\nKritičari su nedavno optužili Rusiju da je namerno zadržala gas i tako povećala cene energije – kako bi pojačala pritisak na Nemačku da dozvoli početak rada za Severni tok 2.\nRuski ambasador u Nemačkoj, Sergej Nečajev, očekuje da će nova nemačka vlada biti za projekat gasovoda, dodajući da snabdevanje prirodnim gasom „nije nikakva politička poluga za Rusiju“.\nPrva linija gasovoda Severni tok 2 od Rusije do Nemačke je napunjena tehničkim gasom, tako da je sve spremno za puštanje u pogon, saopštio je u ponedeljak operater gasovoda, koji sada za pogon priprema i drugu cev.\nGasovod dugačak 1.230 kilometara sa dve linije pri punom kapacitetu isporučivaće 55 milijardi kubnih metara prirodnog gasa godišnje, od obale Rusije preko Baltičkog mora do Nemačke.\nTo je dovoljno za snabdevanje 26 miliona domaćinstava.\nSrbija opredeljena da sprovede svaki sistem za zaštitu dece\nSpomen-ploča Mileni Dravić i Draganu Nikoliću


Spasovdan obeležen na severu Crne Gore:Auto litija kroz Vasojeviće (FOTO) | Novosti.RS\nčetvrtak, 28. 05. 2020. u 21:37\nAuto litija, koja je ''rođena'' u Beranama, krenula je iz ovog mesta prema Andrijevici, gde je posle molitve u crkvi Svetog Arhangela Mihaila, litija krenula do zgrade Opštine\nSpasovdan je obeležen i u Vasojevićima.\nAuto litija, koja je ''rođena'' u Beranama, krenula je iz ovog mesta prema Andrijevici, gde je posle molitve u crkvi Svetog Arhangela Mihaila, litija krenula do zgrade Opštine. Posle kraćeg zadržavanja i skandiranja ''Ne damo svetinje'' i pesama o Kosovu i Metohiji, nepregledna kolona automobila stigla je u potkomsko selo Kralje, pred crkvu Vaznesenja Gospodnjeg.\nTu je još jednom izgovorena molitva, a potom se kolona automobila okićenik trobojkama, uputila ka Beranama. Obeležavanje velikog crkvenog praznika proteklo je bez incidenata.


SRBIJA NA SVETSKOM PRVENSTVU – Evo kada dobijamo rivale i od čega zavisi s kim ćemo igrati – Bijeljinapress.com Info Portal\nHome›Sport›Fudbal›SRBIJA NA SVETSKOM PRVENSTVU – Evo kada dobijamo rivale i od čega zavisi s kim ćemo igrati\nSRBIJA NA SVETSKOM PRVENSTVU – Evo kada dobijamo rivale i od čega zavisi s kim ćemo igrati\nReprezentacija Srbije je uspela! Pao je Portugal u Lisabonu, Aleksandar Mitrović je bio heroj koji nas je odveo direktno u Katar! “Orlovi” su pobedili u meču generacije i direktno su se plasirali na Svetsko prvenstvo u Kataru 2022. godine.\nSada se čeka prvo završetak svih kvalifikacija, a potom žreb za grupnu fazu u kojoj ćemo gledati “orlove”.\nNa spektakularan način, “orlovi” su se pridružili do sada kvalifikovanim reprezentacijama Katara, kao i pobednicima grupe u evro-kvalifikacijama, Nemačkoj, Danskoj, Belgiji, Francuskoj i Hrvatskoj. Takođe, kvalifikovan je i Brazil, kao jedan od četiri najuspešnije ekipe u Južnoj Americi.\nFUDBALSKI BUM: Dušan Vlahović šokantno “menja pravac” i ide gde je malo ko očekivao\nKOLIKI SU TROŠKOVI ŽIVOTA U NEMAČKOJ? Nekretnine su papreno skupe, a evo koliko novca ide ...\nU ovom mnogi griješe – Doktorka Kisić objasnila kako se pravilno nose maske: Evo šta ...


Okršaj bivše i sadašnje vlasti zbog parka - Beograd - Dnevni list Danas\nPočetna » Beograd » Okršaj bivše i sadašnje vlasti zbog parka\nNapad predsednika Opštinskog odbora DS na člana SNS tokom protesta građana zbog uklanjanja parka na Vračaru\nOkršaj bivše i sadašnje vlasti zbog parka\nStanari Vračara održali su danas protest zbog rušenja parka u bloku između njihovih zgrada u ulici Tomaša Ježa.\n0Piše: A. Popović 26. februara 2017. 19.10 Izmenjeno: 16. januara 2018. 10.51\nFotografije: Aleksandra Popović\nNa protestu međusobne optužbe predstavnika opštinske vlasti i Bogdana Tatića, predsednika Opštinskog odbora DS-a na Vračaru, oko toga koja vlast je svojim odlukama omogućila rušenje parka, završile su fizičkim nasrtanjem Tatića na člana Srpske napredne stranke.\nPredstavnici opštinske vlasti na čelu sa Gordanom Bastom, načelnicom Uprave opštine Vračar, tvrdili su da je ovakava situacija omogućena zbog rešenja koje je donela prethodna opštinska vlast, a kojim to zemljište prelazi u vlasništvo privatnog lica, kao i da treba podneti krivične prijave protiv odgovornih. Na to je negodovao Tatić, član bivšeg rukovodstva, rekaviši da su to „maliciozne insinuacije“ i da neće da sluša laži. Kada se zaoštrila žučna rasprava između njega i načelnice Basta, jedan od njenih saradnika je uzviknuo „treba da te oteraju motkama odavde, sram te bilo“, a Tatić je fizički nasrnuo na njega. Ostali pripadnici SNS-a razdvojili su ih, kako bi sprečili dalji okršaj.\nSporno rešenje prethodne opštinske vlasti o kome je govorila Basta nalaže deeksproprijaciju zemljišta na kome se nalazi javna zelena površina. Park je deo unutrašnjeg bloka zgrada između ulica Tomaša Ježa, Mileševske, Požarevačke i Radoslava Grujića, a taj prostor već nekoliko decenija unazad bio je klasifikovan kao zelena površina, zahvaljujući postupku eksproprijacije koji je izvršen još 1972. godine. U ovom postupku zemljište je otkupljeno od privatnog vlasnika, uz odgovarajuću odštetu kako bi se na tom prostoru napravile zajedničke garaže, ali građani su tada odlučili da žele da tu bude zelena površina i tako je nastao park. Međutim kako prostor tada nije priveden nameni, odnosno nije izgrađena garaža, to je upotrebljeno kao osnov da se ova parcela vrati pređašnjim vlasnicima, a oni je kasnije prodaju investitoru koji namerava da tu gradi. To mu ne bi bilo dozvoljeno, da ovaj prostor Generalnim urbanističkim planom koji je skupština Grada usvojila u martu 2016. godine, nije pretvoren iz zelene površine u gradsko građevinsko zemljište. To se desilo i sa drugim sličnim prostorima između zgrada širom Vračara, pa se stanari ovog kraja sada pribojavaju da ista sudbina čeka i ostatak zelene površine.\nVlasnik parcele, firma Yunycom, pribavio je lokacijsku dozvolu za gradnju na parceli dosadašnjeg parka, a staze, rasveta, klupe i prateća infrastruktura već su razmontirani. Na građevinskoj tabli koja je postavljena u parku kao investitor se navodi Sekretarijat za stambene i komunalne poslove Grada, dok je izvođač radova JKP „Gradsko zelenilo“ a u opisu radova stoji „održavanje javne zelene površine“. Ovakav opis u početku je zavarao stanare, objašnjava nam Nikola Petković, ali ubrzo su shvatili da se radi o rušenju i to kako on navodi „u nečijem privatnom interesu“. On najavljuje da je njihov sledeći korak, nakon današnjeg protesta da podnesu zahtev Opštini kako bi se poništilo sporno rešenje kojim je zemljište vraćeno vlasniku.\n– Ovo je morbidna situacija, da se ta parcela vraća vlasniku zato što nije izgrađena garaža, a urađeno je nešto što je mnogo važnije za građane. Namena je prvenstveno da to bude u javnom interesu, a park je svima nama najveći interes, ističe Petković.\nSNS osudio incident\nOdbor SNS na Vračaru je saopštio da „najoštrije osuđuje incident“ u kome je Bogdan Tatić fizički napao pripadnika njihove stranke.\n– Nasilničkim ponašanjem Tatić ne može da sakrije činjenicu da je bio deo bivše kriminalne vlasti – navodi se u njihovom saopštenju.\nPištaljka: Novi vlasnik na sumnjivim tenderima’]\nParcela na kojoj se pomenuti park nalazi već je pripojena susednom placu koji izlazi na ulicu a pripada firmi „Yunycom“, registrovanoj kao preduzeće za promet, marketing i posredovanje. Na sajtu ove firme navodi se da se bave „uvozom, izvozom i distribucijom medicinske opreme, dijagnostičkog materijala i kozmetičkih proizvoda i usluga“, a učesnik je brojnih tendera koje raspisuju državne zdravstvene ustanove. Jedan od njih, portal Pištaljka je 2013. godine okarakterisao kao „sumnjiva nabavka Instituta za transfuziju krvi“.\n* Uprkos demantovanju Bogdana Tatića novinarka i redakcija Danasa stoje iza svih navoda u ovom tekstu.\nŽivotna sredina i Niš: Seča stabala uznemirila stanovnike – „ljudi su očekivali sadnju, ne ovo“\nŽivotna sredina i Niš: Seča stabala uznemirila stanovnike – „očekivali smo sadnju, ne ovo“


Novogodišnji pokloni za decu u Sigurnoj kući – NovostiDana.rs\nNovogodišnji pokloni za decu u Sigurnoj kući\nBEOGRAD – Članovi Gradskog veća Dragomir Petronijević i Ivana Tomić uručili su danas paketiće, pribor za crtanje i pakete hrane deci u Sigurnoj kući.\nSa njima su danas bili i načelnica Gradske uprave Grada Beograda Sandra Pantelić, direktor Gradskog centra za socijalno preduzetništvo Miodrag Pešić, sekretarka za preduzetništvo Privredne komore Srbije Brankica Simanić, koordinatorka Sigurne kuće Vesna Stanojević, kao i privrednici sa Voždovca.\nŽelja je da se mališani obraduju i razvesele za novogodišnje praznike, a paketići su nabavljeni iz sopstvenih sredstava.\n„Korisnice Sigurne kuće su se izjasnile da su zadovoljne IT obukama, a razgovarali smo i o svim dosadašnjim programima kako bi stečena znanja mogle da upotrebe za zasnivanje vlastitog biznisa. Želimo da ih sistemski osposobimo kako bi što lakše došle do posla. Nastavićemo i ubuduće da radimo sa njima, da im pomažemo da načine prvi korak u osamostaljivanju i omogućimo da steknu ekonomsku nezavisnost kako ne bi zavisile od nasilnika“, rekao je Petronijević.\nOn je dodao da se do sada pokazalo da je najveći problem ovih žena to što to što su ekonomski zavisne.\n„Time što ćemo im pomoći da se zaposle, omogućićemo im da lakše prebrode tešku situaciju i sa svojim mališanima otpočnu novi život“, naglasio je Petronijević.


Vesti online / Scena / Šoubiznis / Kako je Dženifer Aniston umalo ostala bez uloge u "Prijateljima"?\nKako je Dženifer Aniston umalo ostala bez uloge u "Prijateljima"?\nPoznata glumica Dženifer Aniston otkrila je nedavno da je zamalo ostala bez uloge Rejčel Grin u popularnoj seriji "Prijatelji", jer je u tom periodu radila na dva paralelna projekta.\nGlumica otkrila da je zamalo ostala bez uloge koja ju je proslavila: Dženifer Aniston\nAnistonova je gostovala na "Santa Barbara International Film Festival" gde je otkrila zanimljive detalje vezane za ovu poznatu seriju. Ona je rekla da je u vreme dok je išla na probna snimanja za "Prijatelje" u isto vreme snimala još jednu seriju.\n-Znala sam tada da ukoliko mi uspe ta druga serija, da će producenti morati da traže novu glumicu koja će igrati Rejčel Grin. Dve nedelje sam snimala i jednu i drugu seriju, čisto da vidim koja će od njih proći - otkrila je glumica i dodala da su u to vreme mnoge glumice testirane za tu ulogu.\nDruga serija u kojoj je Anistonova igrala "Muddling Through,"završena je posle tri meseca emitovanja. Međutim, Anistonova se nije lako dokopala uloge Rejčel Grin.\n-Producenti su hteli da tu ulogu igra Kortni Koks, ali ona je želela ulogu Monike, a ja ulogu Rejčel. Na kraju je sve dobro ispalo - rekla je glumica.\nŠOUBIZNIS VIDEO: Da li ste primetili lažnu Moniku u "Prijateljima"?\nFILM Nastavak popularne serije "Ubice mog oca" na proleće\nŠOUBIZNIS Mina Lazarević o povratku pred kamere: U ovim godinama ne mogu da igram klinke\nŠOUBIZNIS Lažni profil zvezde "Prijatelja" izazvao pometnju, fanovi odlepili


Poslanici i delegati u BiH među najplaćenijim u Evropi....\nPrema brojnim analizama do sada objavljenim, poslanici i delegati u Parlamentarnoj skupštini BiH su najplaćeniji u Evropi, kada se njihova plata poredi s prosječnom platom u zemlji. Oni prime više od šest prosječnih plata. To znači da svakog mjeseca bh parlamentarci naplate više od 5.000 KM. Kada se plati i paušalu dodaju i druge različite naknade, poslanička mjesečna primanja često dostižu i 7.000 KM.\nPrema analizi Centra za istraživanja i studije GEA iz Banjaluke, ovaj odnos najveći je u Bosni i Hercegovini, u poređenju sa 30 analiziranih evropskih zemalja (među njima su Mađarska, Italija, Njemačka, Austrija, Belgija, Švedska, Velika Britanija).\nU većini ovih zemalja, poslanik u državnom parlamentu u prosjeku zaradi nešto više od dvije prosječne plate u njegovoj zemlji. To jasno pokazuje koliko je politika koju vode vlasti u Bosni i Hercegovini neodgovorna.


Devizno tržište - Blic Online\nI kineski juan na kursnim listama\nNa listi deviza kojima se može trgovati na deviznom tržištu naćiće se i kineski juan, a ovu valutu moći će da kupuju i prodaju ovlašćeni menjači, doneo je odluku danas Izvršni odbor Narodne banke Srbije.\nDinar i dalje slabi, NBS prodala 70 miliona evra\nUprkos intervenciji centralne banke od 70 miliona evra na deviznom tržištu, kurs dinara sutra će nastavitri trodnevni uzastopni pad i to za 0,3 odsto ili 30 para, tako da će zvanična srednja vrednost iznositi 115,6494 dinara za evro, objavila je danas Narodna banka Srbije (NBS).\nTabaković:NBS odlučna u stabilizaciji deviznog tržišta\nGuvernerka Narodne banke Srbije (NBS) Jorgovanka Tabaković izjavila je danas da je centralna banka neće dozvoliti veće turbulencije na deviznom tržištu i da ne cilja nijedan nivo deviznog kursa.\nTabaković: Na deviznom tržištu nema alarmantnih potresa\nGuverner Narodne banke Srbije Jorgovanka Tabaković poručila je danas da na deviznom tržištu nema alarmantnih potresa i neuobičajenih događanja - kako to predstavljaju neki mediji, koji istovremeno prognoziraju i koliko će dinar oslabiti do kraja godine.\nMoguće trgovanje ruskom rubljom na deviznom tržištu Srbije\nRuska rublja će se naći na listi deviza i efektivnog stranog novca kojima banke u Srbiji mogu da trguju, kao i na listi efektivnog stranog novca koje ovlašćeni menjači mogu da kupuju i prodaju, odlučio je danas Izvršni odbor Narodne banke Srbije.\nDinar sutra jači 0,1 odsto, kurs 110,66 dinara za evro\nDinar će sutra ojačati za 0,1 odsto ili 10 para i zvanični srednji kurs će biti 110,6685 dinara za jedan evro, saopštila je NBS.\nNBS demantuje da joj Vlada daje uputstva\nNarodna banka Srbije negirala je u petak da je dobila bilo kakve instrukcije Vlade Srbije o intervencijama na devižnom tržištu.\nUhapšen vlasnik još jedne menjačnice\nSmederevska policija je saopštila danas da je uhapsila još jednog vlasnika menjačnice u nastavku akcije rasvetljavanja zloupotreba u deviznom poslovanju.\nI mali poremećaji na tržištu drastično utiču na kurs dinara\nNaglo slabljenje domaće valute samo je dokaz da je devizno tržište i te kako osetljivo. Čak i mali poremećaji dovode do velikih iskakanja, koja se manifestuju pomeranjem kursa evra, i to naviše. To govori samo o jednom - tržišna ravnoteža je vrlo tanka, a psihološki faktor i te kako izražen. Ipak, očekuje se stabilizacija kursa.\nDinar ojačao za 10 para, srednji kurs 104,21\nDinar će u ponedeljek, 5. jula, nastaviti da jača prema evru, drugi dan za redom, posle današnje intervencije Narodne banke Srbije (NBS) od 20 miliona evra - vrednost će mu porasti za 10 para, ili 0,09 odsto, tako da će zvanična srednja vrednost srpske valute biti 104,2161 dinara, objavila je centralna banka.\nDinar nastavlja da slabi i pored intervencije NBS\nDinar će sutra oslabiti prema evru za 0,17 odsto, i pored intervencije Narodne banke Srbije (NBS) i zvanični srednji kurs će biti 104,5461, što je nova najniža vrednost domaće valute od uvođenja evra.\nDinar nastavlja da slabi, srednji kurs 104,37\nDinar će sutra oslabiti prema evru za 0,08 odsto, i pored intervencije Narodne banke Srbije (NBS) i zvanični srednji kurs će biti 104,3704, što je najniža vrednost domaće valute od uvodjenja evra, objavila je danas NBS.\nJelašić: Više dinara doprineće stabilnosti\nGuverner Narodne banke Srbije Radovan Jelašić izjavio je danas da će više dinara u finansijskom sistemu Srbije doprineti makroekonomskoj stabilnosti i manjem pritisku na devizni kurs.\nKurs dinara je danas, treći dan zaredom, oslabio prema evru i to za jednu paru ili za 0,01 odsto, tako da je zvanični srednji kurs 98,6728 dinara za evro, objavila je Narodna banka Srbije.\nKurs dinara je danas, drugi dan zaredom, oslabio prema evru, i to za osam para ili za 0,08 odsto, tako da je zvanični srednji kurs 98,6658 dinara za evro, objavila je Narodna banka Srbije.\nGuverner Narodne banke Srbije Radovan Jelašić izjavio je danas da su u januaru ove godine slabljenje dinara prema evru i obim intervencija centralne banke na međubankarskom deviznom tržištu bili mnogo manji nego u januaru prošle godine.\nDinar je danas ojačao prema evru za 0,02 odsto i zvanični srednji kurs iznosi 98,6519 dinara za evro, objavila je Narodna banka Srbije.\nDinar će sutra nastaviti da minimalno jača prema evru, i to za dve pare, tako da će zvanični srednji kurs evra biti 98,6814 dinara, objavila je Narodna banka Srbije.\nSrbija među zemljama sa najvećim rastom štednje\nU poslednjih deset godina štednja građana u poslovnim bankama je povećana 45 puta, što Srbiju stavlja u red zemalja sa najvećim rastom štednje u svetu, objavio je danas finansijski portal Kamatica.com.\nNBS prodala 50 miliona evra, kurs 97,3\nNarodna banka Srbije prodala je danas 50 miliona evra na Međubankarskom deviznom tržištu kako bi sprečila prevelike dnevne oscilacije kursa.


Mitrović: G17 će glasati za nacrt Statuta Vojvodine | Autonomija\nMitrović: G17 će glasati za nacrt Statuta Vojvodine\nPotpredsednik Pokrajinskog odbora G17 Plus Branimir Mitrović izjavio je danas da će poslanici te stranke glasati z…\nPotpredsednik Pokrajinskog odbora G17 Plus Branimir Mitrović izjavio je danas da će poslanici te stranke glasati za usvajanje nacrta Statuta Vojvodine. „G17 plus je od početka participirala u izradi nacrta najvišeg pravnog akta Vojvodine i obasuti smo teškim i grubim napadima iz redova opozicije koje su počele daleko pre nego što je ovaj dokument i objavljen“, kazao je Mitrović na konferenciji za novinare.\nPrema njegovim rečima, tvrdnje da nacrt Statuta predstavlja korak ka secesiji Vojvodine samo su odraz „ksenofobije“ i posledica su nepoznavanje osnovnih pravila pravne struke, ustavnih i statutarnih odredaba i nečitanja teksta. „Spominjanje decentralizacije u smislu secesije je potpuna besmislica i napominjem da su i najmodernije i najkompaktnije države Evrope maksimalno decentralizovane, sa puno okruga, poput Francuske, Italije, Rumunije…“, rekao je on. Dodao je da je većina predloga te stranke usvojena, pa i neka rešenja iz starog Statuta, poput predloga da svaka opština ima barem jednog predstavnika u pokrajinskom parlamentu. „Nismo bili za to da se osnivaju novi upravni okruzi od strane Vojvodine, jer već paralelni postoje osnovani od strane republike, ali taj predlog nije prošao. Pored toga, saglasni smo gotovo u celini sa nacrtom Statuta i preko svojih predstavnika u Skupštini Vojvodine glasaćemo za njegovo prihvatanje kada se nađe na dnevnom redu pokrajinskog parlamenta 14. oktobra“, ponovio je Mitrović.\nPotpredsednik Pokrajinskog odbora G17 plus Aleksandar Radonjić kazao je da stranka želi da se u nacrt Statuta inkorporira odredba kojom bi bilo regulisano da Vojvodina u skladu sa Ustavom i zakonom učestvuje u utvrđivanju regionalne politike Srbije kao i donošenju i realizaciji dokumenata koje ta politika definiše, uključujući i predlaganje i biranje predstavnika u organe koje osniva republika. Dodao je i da bi Vojvodina trebalo da donosi strateške i druge dokumente strukturne politike i regionalnog razvoja pokrajine u skladu sa strategijom regionalnog razvoja Srbije. „Mislim da će uvođenjem ovih odredbi u Statut, Vojvodina biti spremna, a nadam se da će to biti već sledeće godine kada Srbija postane zemlja kandidat za ulazak u EU, da pristupa evopskim fondovima“, izjavio je Radonjić. „Na taj način moći ćemo da prikupimo stotine miliona evra, da pojačamo budzet i da ne čekamo samo delegirana sredstva iz Beograda nego da napravimo da budzet Vojvodine bude još bogatiji i da se uradi mnogo više stvari za sve građane pokrajine“, rekao je Radonjić.


Početna - Cloud Call Centar\n+381 11 7856165\nNajnaprednije rešenje za cloud call centar u regionu je najzad tu\nBudućnost Korisničke Podrške\nProširite svoje poslovne mogućnosti\nCloud Call Center sistem Vam pomaže da Vašu telekomunikacionu operativu podignete na jedan potpuno novi nivo. Bez obzira da li se Vaš call centar bavi akvizicijom novih klijenata putem hladnih poziva, zakazivanjem sastanaka i prezentacija, anketiranjem, istraživanjem tržišta, kontaktiranjem dužnika, podrškom postojećim kupcima ili kombinacijom svega navedenog – naš sistem će Vam pomoći da te zadatke obavite brzo, organizovano i efikasno. To za posledicu ima produktivniji rad Vaših operatera, više obavljenog posla u manjoj jedinici vremena i značajno veći broj zadovoljnih klijenata.\nKorišćenjem našeg cloud call centar sistema, u svakom trenutku ćete imati detaljan uvid u rad vašeg call centra. A, pored toga, uvek se mogu izraditi i prilagođeni izveštaji gde o svakom elementu izveštavanja odlučujete sami.\nPaket Stvoren za prilagođavanje\nCloud Call Centar je proizvod koji pomera granice poslovanja u svakom mogućem smislu.\nPODSETNIK ZA AGENTE\nPodsetnik omogućava agentima da vode evidenciju o svojim klijentima, zakažu ponovni poziv i zabeleže sve bitne informacije vezane za klijenta, a koje mogu pomoći u daljem radu i komunikaciji sa kolegama iz Cloud Call Centra.\nAutomatsko pozivanje pored značajnog povećanja broja obavljenih poziva, omogućava vašim agentima da ne razmišljaju o traženju i okretanju brojeva, već da se fokusiraju na ono što je najbitnije, a to je direktan rad sa strankama.\nKorišćenjem našeg cloud call centar sistema, u svakom trenutku ćete imati detaljan uvid u rad vašeg call centra. A pored toga, uvek se mogu izraditi i custom izveštaji gde o svakom elementu izveštaja odlučujete sami.\nNaše linije su uvek otvorene za naše klijente. Svaki problem u radu se rešava u najkraćem mogućem roku. Uostalom, brojna svedočanstva koja su nam poslali naši klijenti ističu upravo ovaj segment naše kompanije.\nZahvaljujući brojnim sigurnosnim merama, mogućnost za pristup sistemu od strane trećih lica je svedena na minimum. Pored standardne autorizacije koja se svodi na unošenje korisničkog imena i lozinke da bi se koristio, sistem je dodatno zaštićen mogućnošću da se pristup zabrani i putem IP adresa, MAC adresa, potpisom radnih stanica i slično. Takođe, u slučaju potrebe da više lokacija funkcioniše u okviru istog call centra, koristi se VPN.\nISTORIJA OBAVLJENIH POZIVA\nSvaki obavljeni poziv ostaje zabeležen u bazi, tako da im se u svakom trenutku može jednostavno pristupiti. Konkretan poziv se može brzo pronaći korišćenjem filtera, odnosno pretragom po različitim parametrima kao što su ime i prezime stranke, broj telefona, mesto, vreme poziva i slično. Kao i kod podsetnika, svaki agent može da vidi samo svoje obavljene pozive, dok supervizor može da vidi i presluša pozive svih agenata.\nPRAĆENJE I KONTROLA RADA\nZahvaljujući brojnim ugrađenim funkcijama, praćanje i kontrola rada call centra od strane supervizora nikada nisu bili jednostavniji. Vaši supervizori će biti u mogućnosti da u realnom vremenu prate ekrane operatera, uključe se u razgovor, prate statistiku svakog pojedinačnog agenta ili grupe, prebacuju agente iz kampanje u kampanju, podešavaju parametre poziva, jednostavno pristupe snimljenim razgovorima i još mnogo toga…\nCUSTOM API MODULI\nZahvaljujući naročitoj API/plugin arhitekturi, naše rešenje je otvoreno za izradu različitih custom modula bilo od strane našeg ili vašeg progamerskog tima. Neki od primera modula koje smo izrađivali za naše klijente su rad sa magacinom, obračun plata, automatsko izveštavanje (izveštaji i statistike automatski stižu na odabrani mejl u zadatom vremenskom intervalu) i mnogi drugi.\nLako podesite i počnite sa radom\nIntegrišite Cloud Call Centar sa nekom od CRM aplikacija\nKratak trening operatera je ključan u dobrom radu Call Centra\nMerite uspešnost preko alata koji dolaze sa našim sistemom\nUnapredite poslovanje prema rezultatima koje imate\nSaznajte šta vam još donosi Cloud Call Centar\nPored funkcionalnosti koje smo već naveli, Cloud Call Centar ima još prednosti.\nOva napredna mogućnost vam omogućava inteligentno preusmeravanje dolazećih poziva u odnosu na trenutne performanse Call Centra, lokaciju pozivaoca ili informacije o pozivaocu povučene iz CRM aplikacije.\nPratite aktivnosti agenata i korisnika, pratite performanse vaše centrale sa bilo koje lokacije u realnom vremenu\nAutomatski pozivajte potencijalne kupce pomoću naprednih algoritama kako biste smanjili vreme koje je potrebno vašim agentima za pozivanje.\nAutomatsko pozivanje pored značajnog povećanja broja obavljenih poziva, omogućava vašim agentima da ne razmišljaju o traženju i pozivanju brojeva, već da se fokusiraju na ono što je najbitnije, a to je direktan rad sa strankama.\nJednostavni planovi za bolje poslovanje\nSve funkcionalnosti koje ima jedan operater u dolaznim i odlaznim pozivima\nKorisnički nalog za analizu podataka iz Cloud Call Centra\nNalog za podešavanje i konfiguraciju Cloud Call Centar instance\nNapomena: Uz sva tri plana je moguće doplatiti dodatnih 10 kanala po ceni od 20€ ili dodatnih 10GB prostora po ceni od 30€.\nNapomena: Licence za cloud call centar ne uključuju troškove pretplate na Cloud PBX\nPozovite nas na +381 11 7856165\nili popunite formu ispod i biće nam zadovoljstvo da vam predstavimo Cloud Call Centar\nIma vaše firme


Jovanović: Kompromis za Kosovo je zapisan u Rezoluciji 1244 | Radio Kosovska Mitrovica\nJovanović: Kompromis za Kosovo je zapisan u Rezoluciji 1244\n27. November, 2019 08:04 |\nPredsednik Beogradskog foruma za svet ravnopravnih i nekadašnji ministar inostranih poslova Savezne Republike Jugoslavije Živadin Jovanović navodi da je logično zaključiti da predmet pregovora Srbije i Kosova treba da budu konkretizacija, modaliteti i oživotvorenje suštine zapisane u odluci SBUN, a ne njeno zaobilaženje, umanjivanje značaja, ili negiranje.\nKopromis za budući status Kosova koji je zapisan u Rezoluciji SBUN 1244, potvrđuje suverenitet i teritorijalni integritet SRJ, odnosno, Srbije kao pravne naslednice SRJ, u međunarodno priznatim granicama, a Albancima na Kosovu suštinsku autonomiju u okviru SRJ, odnosno, Srbije, istakao je Jovanović.\nSmatra da se radi se o pravnom aktu svetskog tela odgovornog za mir i bezbednost koji ima najveću pravnu snagu u međunarodnom pravnom poretku.\n“Rezolucija SBUN 1244 rezultat je teških pregovora za okončanje ilegalne, oružane agresije NATO protiv Srbije i SRJ. Ti pregovori samo u Beogradu su imali pet rundi, pod bombama NATO. Pregovorima u Beogradu uvek su prethodili i sledili ih, razgovori na vrhu u svetskim centrima kao što su Njujork, Moskva, Berlin, Pariz, Helsinki, Brisel. Rusija je u tim pregovorima igrala važnu ulogu posrednika”, smatra Jovanović.\nBivši šef jugoslovenske diplomatije dalje navodi da, imajući to u vidu, ne može biti logčno da neko danas drži Rusiju po strani pregovaračkog procesa čiji je cilj otklanjanje posledica tog rata. Jednostrana secesija Kosova, a jednostrano proglašenje nezavisnosti 2008. je upravo takva posledica.\n“Pregovori u Briselu, pod okriljem Zapada, vode se isključivo u skladu sa geopolitičkim interesima Zapada. Nelogičnost je i u tome što se za ishod takvih pregovora očekuje aminovanje Rusije u SBUN. Povodom budućeg statusa Kosova vrlo često se postavlja pitanje – šta je realno. Da li je realno očekivanje da se Rusija predsednika Putina u Savetu bezbednosti, ili inače, saglasi sa rešenjem koje je u geopolitičkom smislu, daleko manje od onoga što je pre 20 godina postigla Rusija predsednika Jeljcina?”, pita se Jovanović.\nPrema njegovim rečima, sve ideje koje Zapad lansira i kojima teži u vezi sa Kosovom usmerene su na četiri međusobno povezana cilja – prvo – manja i slabija Srbija, drugo – nezavisno Kosovo, bar do konstituisanja velike Albanije, treće – Srbija sa rukovodstvom okrenutim protiv Rusije, slično Crnoj Gori i četvrto – potpuna kontrola NATO do ruskih granica, odnosno, učlanjenje Kosova, Srbije i Ukrajine u NATO.\nJovanović tvrdi da je za Srbiju prioritet dalje učvršćivanje politike neutralnosti, njeno uzdizanje na nivo ustavnog principa, uravnotežena međunarodna saradnja i zahtev za poštovanje i izvršavanje neizvršenih delova iz Rezolucije SBUN 1244 i drugih dokumenata.\n“Dijalog o Kosovu u dosadašnjom formatu teško može dati uravnoteženo, pravedno i održivo rešenje. Cilj pregovora u Briselu je rešenje koje je sastavni deo geopolitike ekspanzije NATO, odnosno SAD, na Istok. Da bi rešenje bilo održivo i u interesu mira potrebno je vraćanje rezoluciji SBUN 1244, Povelji UN i Finalnom dokumentu iz Helsinkija. Za to je neophodan strateški dijalog u četvorouglu Rusija – Kina – Vašington – EU. Bez tog dijaloga slabi su izgledi za uspeh dijaloga Beograda i Prištine, ako se i kada se nastavi”, zaključio je Jovanović u autorskom tekstu i poručio da su “za mir i budućnost neophodni dijalog, ravnopravnost i poštovanje osnovnih principa međunarodnog prava”.